Хаҵа-нагак, баасзыӡырҩи, ҿааиҭит иԥҳәыс алеишәацәгьа ихы налықәкны, бзықәтәоу аҽы, баахьаҳәны ианахәҭоугьы ианахәҭамгьы ҟамчыла баслар, ибызгәамҭаӡакәа, бҽы быцәцоит.


Аҵлақәа рнапы махәқәа, аԥҭа цәаак рхырцан, урҭ иахьа аԥша цәгьақәа ирымаӡам рызхәыцха.


Аха аколнхара ахантәаҩы Чагә аԥхьа днаргыланы Ҭамел иқыҭауаа ирҭахым џьара дцарц.


Хара ираҩсхьаз ашықәс хьанҭақәа рахь днаскьан илахь еиқәҵа, илабашьа иԥышьҵыргәа ҭынч-ҭынч аҳәара даҿын иара


Узлагылоу уԥсы ҭарҵоит ма иухырхуеит, наҟ уанырхӡар алшоит зны ақьаад.


Усҟан ҳара ахәыҷқәа иабаадыруаз, ауаҩы ииҭахым анидырҟаҵо, игәы иҭам анидырҳәо, шаҟа ихы ицәымыӷхо, ибжьы шкаҳауа.


Ааигәа Гана диқәымшәацызт, иҟаз-ианыз иаҳақәозар игәахәын, уи иаҳәшьеи иареи рыдәқьан ахьгылаз ихы ирхеит.


Аԥсилаа раҳ изызгәааны зыхәҵәы ықәихыз, хылҵшьҭрала бухлосаа иреиуаз, Аԥсны иааӡаз ауаҩ қьиа Аԥсар иԥҳәыси иареи анышә ианарҭа аҽны Аԥсырҭ ицәаныррақәа еизыҵәаны иеидихәыцлаз рацәахеит.


Акыр шықәса раахыс иҵәахны имаз ашәарах быҩлашала ишәақь цырцыруа ирыцқьеит.


Ахан-иԥа дааскьазгоз иаҳәшьа Чичақи уи лхаҵа Константини еилаҵәан, бзиала ҳәа ааибырҳәеит.


Ҵыԥх, абрис агазеҭ ожәы иахагылоу агәыԥ иҳәеит Исидор Рамишьвили ареволиуциа ҟалаанӡа Қарҭ Наместник иусҳәарҭа атипографиаҿы аԥсуа шрифт иҟоу хәыда-ԥсада иҳауааит ҳәа.


Уабдуи сареи ибзианы ҳаибадыруан, аҭауад Пыта Чачба ихаан акырынтәгьы ҳаицеибашьқәахьан, аха аибашьра анеилга уаҳа ҳаибамбеит умҳәозар


Ҳахьынаԥшуа, нырцә анхацәа, аменшевикцәа ирыдымгылаз, рыҩнқәа амца ҩарылҟьоит, аҳәҳәабжьқәа нҭыҩуеит ашҭақәа.


Иблахкыгоу аԥсабара, иԥсыршьагоуп амра ԥхара, амшын узқәаҿ ишьқьырып, нас сзахылаз са сынхара, уҭаларц ами, сҩыза, сгәара, сара агәашәаҿ сузыԥшуп


Уи иаразнак дааилышшеит, илымҳақәагьы ааҿыблаазшәа ибеит, данхәыҷыз ахьҭа анрылалалак иаҳ хәышәтәуеит ҳәа иандуи иани ацәацәашь анҭадыргылоз ацәыкәбарқәа ӡыҭны ишнеиуаз ианырцәақәҭәалак ишыбы-луаз еиԥш.


Разан, сара арантәи сышцо уасымҳәаӡац, – лҳәеит лара насшәа, лнапгьы даахан.


Ҩажәижәаба шықәса ҵуеит уажәшьҭа Кьыршьал Чачхалиа ихьӡи ижәлеи аԥсуа поезиаҿыы ицәырҵижьҭеи.


Рыҽқәа агаҿа ааигәара абна илаҿаҳәаны, аӷба иақәлан идырҳәит уахык Ҳазараҭ иҩызцәеи иареи.


Шьасиа лхы аиҷаҳареи, аҳақ ьым ихәшәқәеи лыхәан, аԥш ьымш рҽны лшьапы дықәгылт.


Иагьгеит адунеи иқәу абыжьқәа зегьы реиҳа ихаау, ҳаԥсы зыҿҳәароу абжьы.


Аиаша ихжәаны ишизынамыгӡоз агәра анига ашьҭахьы даҽа формақәак рыла анагӡара мҩас иалихит ажәакала, лафла, ирониала, сатирала урҭ анегативтә цәырҵрақәа рықәӡбара, рцәа рхыхра.


Урҭ ажәқәа рымалагьы ракәым, иара акамбашьгьы хара ицаӡом, аҽыҵәҟьагьы аанда иахыԥшны, арахь ихарахаԥшуоуп ишгылоу


Ҳара аԥсацәа зегьы рҿы ҳаиҵахоуп, аха аҵара зыԥсоу шьҭа идырны, иҳалшауала иҳамоу зегьы ахҭынҵаны убри ҳашьҭалароуп.


Гәыџьуа Гач ҳәа дыҟан, иԥсаҭа шкәакәахааит, ишиаҳауа ажәа аламыс аауҿыҵҟьар, аа, сукәыхшоуп, уаҟәыҵ, абааԥс, егьа уҳәаргьы, убри ажәа сара сахьгылоу иуҿыҵумыршәан, ҳахзырҵәаз, ҳазмырҿиаз иароуп, – иҳәон.


Шьҭа рацәак рыгмызт Џьардӷьал ақыҭа иазааигәахарц, амшгьы абар шьыбжьгәы инахыҳәҳәахьан.


Сангылаз аӡә лааҵраҿ, санылкымыз хьаасгьы схаршҭны, са сгәаҵаҿ сгәалақәа ԥхьаскит.


Ауха аҳкәажә дуи, лҭаца аиҳаби, лыԥҳа Марҭеи дырҩегьых агәыжьқәа рыла аԥшыхәырҭа бааш аҟынӡа ашькылкыҩцәа-ҽыхьшьцәа илбааргеит, уаантәи џьоурасала аҩныҟа, аҳҭынра ду ахь, ихынҳәит.


Ҳаԥхьатәи ашықәс азы ҳаиқәшәар бзиоуп, аха ҳаиқәымшәозар гәырҩас иҟашәымҵан, амала исҳәаз шхашәмыршҭын, ибжьы наҳхьигӡеит еиҭах аџьам.


Хьылқан арҭ лажәақәа рҿы еизыркәкәаны иҳәоуп ақыҭа уаа зегьы Каҷиа изы ргәы иаанаго.


Ора, шәыԥшишь, ани дансыбиз дызҭашьқьырлоз Қәламыр еиԥш амшын еихиҵәарц далагеит!


Сара апату исызрықәу, бзиа излазбо аҟара ҩба инацҵаны раԥхьа схырхәоит урҭ ауаа бара бзырҿашаз, бхы-бгәы ахызҵашаз ажәа ԥшӡақәа базҳәаз, аамҭалак акәзаргьы, иахьеиқәырҳәалаз анҭ ипланы ибылаз аракәа мыждақәа!


Аӡыс, мшәу бгадуу сыздыруам акы сҩызцәа иркын ирфеит ҳәа аҳәара ианалага, нахыс, амшә хәҷы-хәҷла шьҭахьла ацара иаҿын срымкуандаз ҳәа


Ваниа Ҭарба Аԥсны ашәӡәыҩҩцәа Реидгылаҿы еиҳабыс даныҟаз, иара Баграт ихаангьы, иуҳәар ҟалоит арҿиаратә усура еилашуан ҳәа.


Избанзар урҭ ажәақәа Алхас иҟазшьа бзиақәа ируакуп ҳәа ауп дырҽхәаны изҳәоу.


Аӷәра кәадыр амаха инахаиршәын, усӡбарҭак аҟны дгыланы, ихы ирқьиозшәа, иҩнапык наираҳаит Кьынтышә.


Уи иара хәыҷык еиҳа иарҭынчит, аха зегь акоуп аласышьа аласышьан, ашьамх иалаз абаҩ ҷыда ҭынч иартәомызт, иагьаргыломызт.


Асасцәа уҭан ҳәа сыҟоуп иахагьы, – иҳәеит Разан, чак аазгоит ҳәа дылбааны дышнеиуаз Ҭамаз данааиԥыла.


Амза ашәахәақәа зыхҷҷалоз Папаса иблақәа пахәпахәӡа лаӷырӡыла иҩҭәуан, нас, иԥаҵа џьаџьа ашьаҭақәа инарывҵакәараҵа-аарывҵакәараҵо, иҳәазо, ихәдаҿы еиԥылон.


Уара цәгьас уҟазҵаша уҿаҵа даҳәоит ҳәа амҩа уеизгьы-уеизгьы, абра, сара сашҭа ааихҵәаны имцар ада ԥсыхәа амамкәа иҟазма?


Раԥхьаӡа Аԥсны иаарц зҭаху иҟалоит дәыӷбала даар, ма аӷба аҟынтәи ԥшшәыхкыла еилоу, амфитеатрҵас ахәқәа ирылбааны агаҿа инықәххуа Аҟәа цқьа ибартәы, мамзаргьы, зеиԥш уаҩы имаҳац ала иласу акомфортабельтә ҳаирплан ала дышьҭыԥраа даар, аха зегьы иреиӷьуп ашьхарантәи аара.


Хыхь зыӡбахә сҳәаз, акариеристцәа амҩа зырымҭаз, иара хантәаҩык иаҳасабала инапы аҵаҩны иаанижьыз адокумент ду аамышьҭахьгьы, иҟоуп даҽакгьы, даҽа ус дуӡӡакгьы, сара абри ажәа сзырҳәаз.


Шьыжьы иҩагыланы, зыцәқәа ааҵакны аҳәысҭа инҭаланы, аҵыруа ахы кны ицәаӷәоз данизхәыцуаз игәы ԥшаауан, ихы имагәхьаан дҟалон, моу, шькылкҩыс имаз Нашбаҭаҟәаҵәҟьа ҭаацәарыла дшеиқәымшәазгьы, иара иаасҭа анцәа илԥха-игәыԥха иоуит ҳәа диԥхьаӡон.


Уи данхәыҷыз аахыс дыршәаны димоуп, шаҟа иҳәатәы дахымԥаша, инацәахы дахаиргьежьуеит.


Алаԥынҵа икылҟьаз Иустиниан иуаҩ Ефраҭ ҳәа Амзара иӡхыҵзи иареи еидыхәыҭхәыҭло игәароуп ҳәа ажәабжь сзааргахьан.


Аӷбақәа рыбжьбагьы, иара ус апҟақәа реиԥш рыӡсашьа еицарсаӡа, неилшәарак рымаӡамкәа ишҩеиуаз, Цандрыԥшь азиаша ианааи аҟәара рҽадырхалеит.


Адунеи егьырҭ атәылақәа рҟны аасҭа Аԥсны аамҭақәа аӡын, ааԥын, аԥхын, ҽаҩраҭагалан рҽеиҭныԥсахлара даҽакала имҩаԥысуеит, акыр иазҷыдоу аҟазшьақәа амоуп.


Лысалам шәҟәы ахаҭа еиқәхазҭгьы, идуцәамызт, иагмырхакәа шәаԥхьартә ианысҵон, аха Лукагьы, ҳара ҳҳабла иаланхоз хәыҷгьы-дугьы ирдырырц ирҭахыз ибзианы исгәалашәоит.


Ашьыбжьышьҭахь аҳауа аҽеиҭанакын, ажәҩан хтит, ашоура цәырҵын, ицаҳәцаҳәуа амра каԥхеит икажжы.


Ауаҩы дахьиз, дахьааӡаз ихатәы дгьыл аҟны иԥсҭазара мҩасроуп, – иҳәеит Шьааб.


Аха иахьагьы еилкаам, ари зегь ҳзы имаӡоу ахҭыс азы, аиашаҵәҟьа.


Иаци жәаци аигәыцхәратә терминқәа анысҵон, иахьа аҩнымаҭәақәа, ачыс маҭәахәқәа, анырхага маҭәахәқәа рыхьыӡқәа.


Сара соуп издыруа, – иҳәеит, инсыжьуа, шаҟа хаамыз здыруа, шаҟа ашаз.


Есма лыблақәа ирхыҵны иаауашәа иԥхан, иразын, игәыҟаҵаган, ашьхақәагьы ихәлаччон Лад ихы ҩышьҭыхны даныҩарыҵаԥшлак, рсыршәы хаԥыцқәа ҟәашӡа ила иаахгылон


Иахатәи аҵх ҽаҩраҭагалантәи аҵх иеиԥшызҭгьы, иахьа тәи ашьыжь ааԥынтәи ашьыжь еиԥшны иааԥшит


Ҵабыргны, гәараҭацыԥхьаӡа ашьхымӡаҭрақәа рацәан, ахәы зегьы шеибакәу иара уажәгьы ҿыц ааԥнушәа амати фҩы хааӡа иқәшәшәо, аҳауагьы уагәылԥшны лахьхьи аганӡа зегь убо, асаркьа аиԥш ицқьаӡа иҟан.


Баҭыр игәы бааԥсны дышьҭоуп, – лҳәеит иаахҵәаны, нас, илҳәаз лхаҵа игәы иахәоу иалсуоу ҳәа дымԥшӡакәа, лҿыналхеит.


Уи дызҿыз аусура дазшаны акәын сыблаҿы дшааиуаз, рҩыџьагьы дызҿызгьы иаргьы еиқәнаго, еибамбар адунеи аҿы уаҩытәыҩса ахаан азы измыриашоз азалымдара рыцҳара ҟалозшәа


Ҳаицәажәара иаразнак аҽеиҿнакааит, сара аус ахьызуаз, ҳаҩны ашьҭахь иаҿаҟаҵаз абарҵаҿы ҳнеины ҳанынатәа.


Усҟан аурыс империа аҽеибыҭауа ашьапы иқәгылон, заԥхьаҟа Европа зегьы азыҳәан ижандармхараны иҟаз аҳәынҭқарра абӷа еиҵыхуа, алшарақәа арҭбаауан.


Ацә зӡаз абарҭ шәара ижәдыруаҳа, саргьы исыздыруам, саргьы исымӡеит, аха шәмыруадаҩхаразы, аџьабаа мыцхәы шәымбаразы, ахә сара исшәандаз сҳәо сҟашәҵеит, абарҭ зегьы шәымсааит, унадгыланы убри ацә ахә шәа ҳәа сашәҳәозар, иахьаҵәҟьа Андриа ицә ахә исҭоит, – иҳәеит.


Ахьтәы цҳа иқәлан инеихуеит, инеихуеит иԥырны, ԥаҩ дук аԥшӡара ихнахуеит, зынӡа иааигәаны.


Аԥсуа иахьатәи иламыс ала ҳазнеир, ихаҿы изаагом ари аҩыза амаҳагьара.


Иараби, ауаҩы игәырҵҟәыл аҳаиуан агәырҵҟәыл аҵкыс иуашәшәыроума, убарҭқәа зегьы ихашҭыртә?!


Сцон аҩныҟа, исзыԥшу акгьы сзымдырӡо, схы нықәҵан сыԥсы сшьар насыԥ дус иԥхьаӡаны.


Асҟаамҭа Ната Кадыр дрыцҳалшьон, аха хәыҷы-хәыҷла иара иҽиԥсахцыԥхьаӡа, иажәа ҟәышхацыԥхьаӡа ирыцҳашьара даҽакахьы ииасуа иалагеит.


Аусутәқәа дрышьцылаанӡа дсасуп, дҿыцуп ҳәа имаршәа шыскуа, иҿҳәара цоит, нас даҽаӡәы снаишь ҭалахроуп


Уи аԥсабара иаланагалеит аҿыцрақәа, иимбацыз ашәҵа-шәыхқәа аман ишааз еиԥш, изаанагеит аҟазшьа ҷыдарақәагьы ашьҭахь, аӡахәа аҵла ианакәшо еиԥш, ихаҭагьы изгәамҭаӡакәа маҷ-маҷ иҟәнылаз


Абас ишааиуаз, аума иақәлыршәахьаз, игәы аангылан, иаалырҟьаны иԥсҭазаара далҵит Миша Булиа.


Арҭ нхаҩҵас хар рымамкәа иҟаҵоуп, дхьаҵуамызт нандугьы, аха иҟоуп аӡы кылмыкәкәо, ахьыҵәҵәа еиԥш иҟазҵогьы урҭ даҽа напуп ирымоу!


Ишыжәбо еиԥш, адунеи амаа зыкқәаз ргәадура шимазгьы, аԥсуаа рҿаԥхьа абас иусқәа ԥхасҭахоит ҳәа дыҟаҵәҟьамызт.


Рлабашьақәа ахьыҵарықшоз ашьҭыбжь иахылҵуази, рҭаҭын мцақәа аҵх иалҷҷаауа, рцашьа мацаралагьы иудыруан урҭ ҽҭрак, жәҭрак иҭаланы акәым, ҭынха дызмам ҳаиуанк рбаргьы аҩныҟа ишырзаамгоз.


Дбар Рабыџь иԥа заҵәы Теиб кәланба ақыҭан драаӡон ианшьа Қап Шьаадаҭ иҩнаҭаҿы.


Уабду Кьагәа дҩышьҭиԥаан, дганы дышьҭеиҵеит убра ҳаԥык аӡбахә, аҭоурыхгьы, иеиҳәеит иахьицәыӡызгьы.


Ҳарҵаҩы ашә лхы аалалкын, агәырқьҳәа ҳаныҩалхаҵгыла, акласс дыҩнамлакәа, ԥсышәагьы мҳәаӡакәа, зегьы арахь шәдәылҵроуп ҳәа ҳалалҳәеит.


Ацхыраараз исывагылоу Дадашьқьалиани Како, шьҭа исоуҳәарц сҭахуп, иугәылоу аӷа дуԥырхагамхаразы изутәу?


Асветофор абла иаҵәа леиқәыжьны, абла ҭыҟаԥшьаа анаахнат, ашырҳәа амҩа ааихаҳҵәан, абаҳча ҳныҵалеит.


Урҭ ажәа риҭазаап, аԥсҳа Леон Егры аарцә иааган иртәаз ир ҟәаҟәаны, иаҳҭынра ҿыцгьы импыҵахаланы, Аԥсны аҳра аанкылараҿы ацхыраара ирҭар, аҩада рымҩақәагьы шырзааиртуа, ажәлар рыдгыло ишыҟаиҵо ала.


Уи сазхәыцуан иацгьы, сазхәыцуан жәацгьы, аха иахьа зегьы иаҳа иаасцәеиԥхьыттеит.


Сара даара мыцхәы сгәы каҳаны сыҟоуп, сычмазаҩуп, иахьа уара усымбар, сышьҭалап ҳәа сгәы иҭан.


Ҳшықәԥо ҳҭахаргьы хьӡымзи ҳара ҳзы, анасыԥ зхы ақәызҵаз ихьӡым аԥсы.


Иара убас уаҩы иԥшаар алшоит Алықьса Гогәуа ироман Асду Ҭамаз Ҷилаӡе ирҿиамҭақәа изларықәҿнаҭуа идеиақәаки елементқәаки.


Лаб Ислами лареи ирыхьыз иара иахьагьы Уарда ақыҭан иргәаларшәан иахысамарҟәылуеит.


Убри, уара Мардасоу, исзеилымкааит ҳәа узҿу ауп ҳқыҭаҿы ирацәаҩны ирзеилымкаауа.


Уара уажәабжь аҿы узлацәажәо аԥсҳа Қьалышьбеи иԥацәа ахьракәу аҟнытә, Аԥсны аԥсабара аӡбахә уажәазы сааҟәыҵны, иаразнак иузеиҭасҳәап уи иԥацәа рахьтә иналукааӡаша, хьӡи-ԥшеи дуӡӡа змаз Ҳасанбеи Ачачбеи сареи ҳшеиқәшәаз, ҳшеибадырыз.


Ацәажәара хлыртлеит, аха ишԥа аламала акәымкәа, ихҵаӡаны, сара уи сҭахызу исҭахымзу зынӡаскгьы агәхьаа мкӡакәа


Баграт Шьынқәба данхәыҷыз инаркны иаби иани рҭаацәараҿы ишьақәгыланы иҟаз алеишәа бзиа, аизыҟазаашьа зҩыдақәа иҳәаақәырҵеит наҟ-наҟтәи иара иԥсҭазааратәи ирҿиаратәи мҩаду.


Саҭамзааит, аҵыхәтәаны ииулакь абри ажәа заҵәык ааиҳәеит, иҽааидыԥсаланы Амра лҿаԥхьа даагылт Алдыз.


Иибоз ацәашьқәагьы уи аӷба аҟынтәи шакәыз анеилирга, нас ишьҭахьҟа днахынҳәын, дахьцара изымдыруа, иҽы аҿы ианкны дгәеигәеиуа дышнеиуаз, ус днадгылеит аҽҭра дук еиҵҳәа иахьгылаз.


Уи аҩныҟа ҳаҩнанацалан, Галиа лнапала илыргылаз ақьала хәыҷы ҳаакәшаны ҳнатәеит.


Ас еиԥш иҟоу ауаажәларратә проблема аԥыхразы иалкаау, изықәныҟәаша знеишьак шыҟамгьы, азнеишьақәа ридеиа  атәылақәа  зегьы ирзеиԥшуп — акоррупциа  иахьынӡауа  армаҷра,  уи аҟазаареи аҿиареи иацхраауа афакторқәа раԥыхра.


Уи аԥсуа диаспо ра рфольклори, ретнографиеи, рбызшәеи рзы аматериал аизгара далагеижьҭеи акрааҵуеит.


Уии ҳареи иҳабжьагылоу атанкер ишалгарыз иалгеит, изтәу арабцәа иаарласны иргозар акәхап.


Анаҟәаԥиа алашара анадыркы ашәарҭа ыҟоуп, шәыцхыраара ҳҭахуп ҳәа акәын иаанагоз.


Сасариа дзылзаазгьы, иаб ишизыҟаз, изырҳәақәоз идыруан, уи дхәыҷы аахыс изыхьанҭаран.


Ауха шаанӡа, егьырҭ, Қсасраа ргәылацәа реиԥш, дӷәыӷәӡа ахәшәтәырҭа дадтәалан Кәасҭагьы.


Ҳаидтәала аахыс игәасҭахьан, иагьџьасшьахьан, Заурҟан иара дызлахәыз, иблала иибаз ртәы ансеиҳәауаз, игәалашәара ҭабарак ақәмызт.


Иахьа уажәраанӡагьы ҵыхәтәак змауц аибашьра мыждахә азыҳәан ауп уажәы шәаргьы ара шәҽеизганы шәзыҟоу.


Иара иаразнак иҿынеихеит, аҩныҵҟатәи аполк иатәыз, ҳаҷкәынцәа ахьгылаз Охуреи ацҳахь ацхыраара риҭарц азы.


Ԥҳәыс ласык лакәзаап, уахынла ацәыбзацәа лзаауеит, уажәшьҭа ас данызба, хьаада дааныжьны сымҩахь сцоит ҳәа сгәы иааҭашәаны, азнык сналызгәаазаргьы, уажәы зынӡаск даҽакала дызбеит.


Ажәеиԥшьаа рфырхаҵа Римца иаҳәшьа ҳәа зыӡбахә гахьоу Ҳаниа лоуп сызҿу.


Абри еиԥшыз, абри иаԥшьыз ахәыцрақәа ракәын аҵх наскьазгоз, аҵх зыршоз.


Аԥсҳа ихаҭа дцозар илзыгәаӷьрымызт, аха аҭагылазаашьақәа ас ианыҟала, уи илҭаххеит, лԥа леони иареи ихәыҷаахыс рыԥсы ахьеилаз аҟнытә, аҽыҩцәа раԥхьа, даҽаӡә иакәымкәа, Хьзан дгыларц.


Амҳаџьыр дрылан, днымгылакәа, Сабду-гәышьа Гажә, Аха иԥсадгьыл изымчҳакәа, Дааит ихган уамажә.


Ахшыҩрҵаратә гхақәа ртеориа шьаҭас иамоу, Меки ишәҟәаҟны иаирбаз рахьтә, обиективра злоу мазара ҳәа акагьы ыҟам, афилософцәагьы ақьиара азы аилкаарақәа аԥырҵалар ауп ҳәа иҳәоит. Ҳаамҭазтәи афилософцәа ргәаанагара ала, аԥхьаҟа ауаа зынӡагьы ахшыҩрҵара азакәанқәа рхы иадырхәалаӡом.


Ауҭраҿ арахә роуп ишәарҭоу, ауаа мап, – лҳәан, ам ҩахәасҭа днаныланы ашацаҳәа лҿыналхеит.


Иҩызцәа аҿар махәҿала иуны уаҳа иаԥсоу акы шԥасызрыламгалари ҳәа гәҭыхас иман еснагь.


Арахь, ихалоит, ихалоит ҩада амра, уиаз, уԥс шьала ҳәа ҭынч исхаҷҷоит.


Ҳгәы лырӷәӷәон, агәра ҳлыргон уи зегьы ҳабзиарақәа баны, ҳхылҵ-рхылҵ дрыхьӡаны, иааӡаны, ибаны, лгәы раҳаҭӡа, уаҳа злоу иԥсра убеит ҳәа, неихыркәа лымамкәа дажәны дшыԥсуаз ала.


Дагьшәарҭоуп, дагьрыцҳауп ауаҩы абри адгьыл аҿы, абри адунеи аҿы, избанзар ауаатәыҩса изнысыз рҭоурых мҩа зегьы гәнаҳала иҭәуп.


Уи акырӡа иугәаланаршәоит зны Асовет мчра ааишьагьы, акоммунисттә идеологиа ацәырҵшьагьы.


Ианамуӡа, сындәылҵп, ари ацәа мыжда ахьшәашәараҿы еиҳа имчыдоуп игәахәын, ашә аартны абарҵа даақәгылеит.


Сара сакәым, аха иахьа зынӡа даҽакалашәа иҟоу уара уоуп, Инал, – иҳәеит Кан, исасцәа иҽынархьигӡаргьы цәгьа имбошәа илаԥш нархьигӡан.


Иԥшқоу амчра шьаҭас иамоуп акультуратәи аполитикатәи мазарақәа, аинститутқәа, «шәара ишәҭаху аҩыза зҭаху», даҽа џьоукы радԥхьалара зылшо.


Аҵыхәтәан исыԥсҭазаашьахаз уаанӡатәи ианадыскылалак, ибзиараны исхызгахьоу заанаҵ адамра лашьца исыцҭалахьоушәагьы самхабоит умҳәозар, аԥсра деилаҳауеижьҭеи акрааҵуашәагьы лҽааҟалҵеит.


Аринахысгьы аԥсуа литератураҿы иреиӷьу аҩымҭақәа аинсценировкақәа рзуны асценахь рнагара еиҵыхлатәуп.


Аколнхара ахантәаҩи иареи реицәажәара неиҭаҳәо дышнеиуаз, Қьач Кыҷа иӡбахә ахьалаз даннеи, Ҟаимаҭхан дааԥышәырччеит.


Уара уаашьа зеиԥшроу ала, ажәабжь бзиак умаҳакәа уҟам, – лҳәеит Есма, ишылҳәац еиԥш.


Цира, бхаҵкы, бара беиԥш иҟоу ауԥшәыл ԥҳәыс илыцәӡаны ацәыбза дахьлышьҭанагалаз, бгәы иалымсын, зынӡагьы исзиџьымшьеит, еиҳагьы ацҭәа наҵагаланы даацәажәеит Кыта.


Ииашахәҵәаӡа, ишшаӡа иҟаз апублицистика иҽаҟәыхьчаны иаԥиҵоит аамҭа ҿыц ахазынарақәа ауаҩы ихы-игәаҿы иназго, аусуратә гәаҳәара зырҿыхо асахьақәа.


Сара Бесик иԥсы ҭам ҳәа схахьы иаазгарцгьы сҭахыхым, сҵәуоит сҳәаргьы сылаӷырӡ шымаауа здырхуеит.


Аҭоурых аганахьала Қарҭ аспирантурахь ҭыԥк ҳауит, уара уҳашьҭырц ҳаӡбеит, уақәшаҳаҭзар?


Зынӡа агәы ԥшааны, атәыла арбго иалагеит, ацламҳәақәа рыла схысҿы иазышәарыцо, нас, ахы наҟ инхьарҳәҳәашәа ашыҵәшыҵәҳәа абз аҳауа иналшьуа.


Ҳхаҵкы ицеит, изҭахыда ажәытәра, аха, дадраа, дыхҵәаны иқәҵуагьы, аҳаԥшьа бзиақәа изыҵазар, икаижьуам, иҵхны игоит, ажәытәан бзиарақәак ҳамамкәан ҳҟаларымызт, зегьыҵәҟьа ирыгәҭастәым.


Акритикаҿы ишазгәарҭахьоу еиԥш, акырӡа рыҵаркуеит Миха Лакрбеи Алықьса Лашәриеи рзы иҩыз агәалашәарақәа.


Урҭ ажәла дуқәа ҳәа зыӡбахә уҳәаз зегьы уара иуашьцәахоит, иуаҳәшьцәахоит, нас дҩагылан схы аалшьышьит.


Дад, ишуасҳәаз еиԥш, Быдыӷә ашҭаҿы изакәазы еизаз шамахамзар зегьы ирдыруан.


Блексен Норденхам аасҭа ихәыҷуп, ҳаблоуп изеиԥшроу, аха адунеи абас иахьҭынчроу, иахьыцқьоу, иахьеиҿкаау ҭыԥк ыҟоуп ҳәа сыҟам, аҩнқәеи ашҭақәеи ашьам ҭыԥ!


Дууаӡа дыԥаны дысҽхьынԥалеит, сгәыдикылеит, ҳҩызцәа аӡәаӡәала рнапқәа рымихит, уаҩы ишимбацала дгәырӷьон.


Ҳаит, абааԥсы, уҩ, сыҩ, ҵәымаӷк ҳагхеит, – рҳәан аҩыџьагьы еибарыҩны аҵәымаӷ аагара ицеит.


Уи аныршьуаз абжьгьы амыргеит рыцҳа, амала акраамҭа ирызкажьуамызт, шьуокы аҵыхәа апарпантеиԥш идырҵәиуан, шьуокы шьапҿаршә ҟарҵошәа ашьапқәа ирыҵасуан, аха уи ашьапқәа шьҭарыӷәӷәаны иакызар акәхарын, иагьрызеиҭагмоызт, нас имахәар ааԥхьарҵәан, анҟ ауаа рацәа ирылагылаз аӡә даарылҵын, аԥш аиҭошәа, инапқәа ааихьишьит.


Шәара шәами, мшәан, раԥхьаӡа, Тҟәарчалтәи акомҿар, ацаҟьа мҩацәгьа паџьхәаӡа, иаҿызга ачаландар?!


Ацәгьеи абзиеи рышьхәа еивҵоуп, ацгәи аҳәынаԥи реиԥш еишьҭоуп, аҩсҭаа дыҟамзар, анцәа дҟаломызт.


Зегь рышьҭахьӡа ауп уаннеи, ахаҳәгьы маҷмызт, ԥуҭк аҟара ихьанҭан, аха уара, иласкәантраӡа ибамбалыхызшәа иҩышьҭуԥаан иануршә, игылаз аџьар ааилаҭырт.


Урҭ, абла агәы аоперациа азызуа аҳақьым иаҟара иреиҷаҳаны еиҵырхун, ан цәа иԥшны иԥымжәаз абомбақәа, абзарбзан хқәа, аминақәа.


Иажәымҭа гәырҩа цәгьала иҭәуп, адәныҟа иага инирԥшырц иҭахымзаргьы, иага иҽирӷәӷәаргьы, илаӷырӡ дахәаҽуеит.


Абарҭ адәынтәи аҭҵаарақәа ҩҩба аргама исдыр-беит, ганкахьала, мшын-нырцә даҽа Аԥснык шыҟаз, ихдырҵәаз ҳажәлар рхылҵшьҭрақәа рфольклор заҟа ибе-иаз, еилазаашьала заҟа еиԥшымыз


Аԥсҳа убри дацәшәон зегь реиҳа, дааҟәымҵӡакәа ибжьы ҭырҟьа-ҭырҟьо ргәырҽаниҵон, аха уажәык аӡә ииҳәо ҽаӡәы иаҳауа ҳәа иҟамызт


Сан сгара анлырҵысуаз, сан лыбызшәа ислырҵауаз, са исаҳауаз ихааӡа, иара убриоуп са сзааӡа.


Уи лаҳәарҵыск иаҟараны, мрагылара згәышԥы аҭаз ахра мадых азыбжа иҩахыганы иаҿагылан.


Саргьы саанымгылаӡакәа сышнеиуаз ахыгә-сыгәҳәа ҳгәышԥқәа неидыргыланы, арбаӷьҷышьқәа реиԥш ҳаиҿаԥшуа ҳааиҿагылеит.


Сылахь абеиқәысымҵои, сҭынчӡа сшыҟаз, хьаак сшамыргәаҟуаз, хәыцырҭак шсымамыз амитә сымпыҵҟьеит


Сзыниаз сымҳәар сзычҳауам, аҵеицәа ӷьычны изҭиуа раҟара аԥудацәа, амдырцәа ахьҳалиаауа еицәоу ак ҟалап ҳәа сгәы иаанагом.


Ухҭырԥа рқьақьа ухаҵаны, ууапа хәылды ажәҩахырқәа ԥҽаҽаӡа, уаҳәа хәыш ду аауваҳауа, уҽеиқәа цыҩ-цыҩ уақә тәаны ашҭа уахьынӡаҭалоз, уаҳәшьа дыԥсыр, џьанаҭ дымцоз!


– «аҩны змам», зхатәы ҳәынҭқарра змам (ари акатегориахь иаҵанакуеит акурдцәеи, апалестинеццәеи, ацыганцәеи рдиаспорақәа);


Абас, аколнхара Ԥшьандра еиҿкаан, далхын ахантәаҩы, абригадир, ҳасабеилыргаҩысгьы сыс-иԥа Гериа Хәаҭхәаҭ иӡбахә рҳәеит.


Уажәыгьы ушԥацәоу, сашьа, уԥхашьа, иахьа, мшәан, ԥшӡала, ашкол ахь умцои, шьҭа уҵаҩ ҟәыбҷан уара уҟамлои!


Аԥсабаратә цәырҵрақәа иага иџьбаразаргьы, урҭ рмаршәа кны рымаҵ изур, ауаҩы изеицәоу акагьы ҟарҵалом, ауаҩы дрыҵадырӡуам, данырхуам.


Акраамҭагьы аҭаҳмада ишьа муӡакәа дааиуан, аха иаанагозма уи ихашҭит ҳәа?


Убри инаркны аҳәыҳә ашьапгьы наӡаӡа ауаҩы ишьала ишәны инхон, аҷкәынгьы аиааира иман дхынҳәуан.


Даԥхьеит иацуха, иҟьаҟьаӡа ианиршазгьы, дгәыӷуан иааԥсара ихәаны дынҭаҳәахаа дыцәоит ҳәа.


Мамоу, акгьы, – иҳәоит Машьыхә, анкьа ашьынкаҭра данҭалалоз еиԥш уажәгьы дызҿыз аӷьычра Уаҳаид днақәикызшәа.


Басиаҭ ашҭа данынҭала, аԥшәма илақәа ҩаҵибарҟьан аақ-саақ ҳәа иааисны дыркит.


Ҵыхәаԥҵәара шрымам еиԥш Нарҭаа ражәабжьқәа, ҳәаак, шәашьак рымам уи иагәылоу ахшыҩҵакқәа.


Урҭ зегь ианакәызаалак Аԥсны еимырхха хаз-хазы иахон, зны-зынла зынӡа еимҿыжәжәа иқәырҵарцгьы егьрыгхомызт.


Кавказаа ақьырсиан динхаҵара рыларҵәара, ақырҭуа ҭоурыхҩҩцәа уи зегьы надырҳәы-аадырҳәырц ишалагазгьы, иара уажәгьы ишаҿугьы, кавказаа рыларҵәара иахьалагаз Аԥснынтә ауп, ахәҭакахьала, Ԥсырӡхантә.


Зны, шықәсыкахь иаабжьаршәны лашьа иҩны дшаалоз еиԥш дахьааиз, мшызҳа зызҳауаз, ишыссирхоз уажәшьҭа имҩашьоз Каԥкаԥ данылба, лыхьӡ аԥсахраз Уарӷа ажәак лҳәеит уи акәхеит.


Изакәу уи ауп, аҵыхәтәантәи ҩынҩажәа, ҩынҩажәи жәаба шықәса раахыс лымкаалагты шәҟәыҩҩык иаҳасабала Алықәса Гогәуа данаашьақәгыла аахыс аӡәырҩы ҳашәҟәыҩҩцәв аԥсихологизм ҳәа изышьҭоу ажәабжьҳәаратә стиль иқәныҟәоит.


Аԥсышәала зысҳәо, Владимир Аҵнариа урысшәалагьы дыҩуеит, акымкәа-ҩбамкәа амонографиақәеи астатиақәеи ҭижьхьеит.


Аамысҭашәара ианаамҭаз, ауаҩы ииҳәаз ажәа ихы анақәиҵоз, нцәас ианимаз иламыс, уи аамҭа ауаатәыҩса ҭысит, иалгеит.


Ачча-ччаҳәа, ахәа ршьышьы аԥштәы змаз ашәах лҿыччаны иҩеиуан ауардын иақәыз аԥҳәыс, лкасы амҳацә аалҿышьны илрыцқьон илхатәазгьы.


Ахаҵа доурыс-цқьан, аԥҳәызба лхаҭа дыфранцыз ҭыԥҳан, аурыс бызшәагьы бзианы илдыруан.


Ажәакала, аԥсуа жәлар ржәытә-рҿатә зҳәаз еиԥш рԥсҭазаара аганқәа зегьы ырхәанчатәын


Ԥыҭрак ашьҭахь Аџьымшьхьиа иԥҳәыс схаҵа гәаҟ акрыфазар збап ҳәа данааи, лықәтыжьгьы ыфоуп, лыҩгьы ыжәуп.


Аԥҭақәа иаарылыҳәҳәоз амра цәҩеижь ду хыгьежьааӡа, адгьыл аҽықәнажьышашәа акәын ишақәыӷәӷәоз.


Рыхҩақәа нархҩаны, аҵәымӷ лаҵагақәа рыла аҵәымӷқәа нарылаҵаны, днарыгәҭасны аҩкәыбакгьы аӡы иеиҭеит.


Аӡы аӷьырахь хыхь ихалан, урҭ наҳәы-ааҳәуа, анс, абарс, уа ихәмаруан дара рхала, адунеи ду рҽадырбарц.


Еиҳараӡак уи ицқьаразы, ижәлари иԥсадгьыли рахь имаз агәбылразы бзиа даабон, гхак ихьуазаргьы, ҳахьиқәшаҳаҭым акы ыҟазаргьы, урҭқәа зегьы ианаҳажьуан.


Аҵлақәа ирықәтәаз ахәыҷқәа, иангәырӷьацәалак, аҵла ишықәтәоу рхашҭны, амахәҭақәа рамхоужьуан, иалҟьарцгьы егьрыгхомызт


Убас Кавказ аҿаҩа дгьылқәа рҿы иахьабалакь иубо адамра-хаҳәқәагьы аазгаз, иагьызцәыз, иагьеибызҭаз са соуп анкьа зны иԥсхьоугьы рдоуҳа мԥсырц, мышк ахамышк аҵыхәазгьы зыԥсы ҭоу шьоук реиԥш ауаа ирнырларц


Ҩаԥхьа ашаха даннақәгәыӷ Хьымца, Ихьыз аилкаахагь дзахьымӡа, Ишцоз еиԥш ашаха амҵәышә иамаз, Илаҿашьқьырт акы иамкӡа.


Ачара зуа аԥшәмагьы ҳасабк имами, заҟаҩ изааиуа, рҭыԥ, ртәарҭа, ргыларҭа, рыфатә, рыжәтә еизибархо иҟазар ами.


Ҳаклассик дуцәа ахьаҭкыз ахыбрагьы, акамерагьы убарҵәҟьа дҭакын ҳәа шәҳәа, избанзар, царизм ахаан иҟаз алагерқәа, иацрымҵазар иагдмырхаӡеит абольшевикцәа.


Ахәыҷы алитература нҭкааны ашкол аҟны усгьы иҳазирҵом, иара убри акәымзароуп арҵаҩгьы иҿаԥхьа уснагӡатәыс иқәиргылаша.


Уажәраанӡа ишаҳҳәахьоу еиԥш, асенат иалаз аимпериаҿы адгьыл рацәа зымпыҵахалан иҟаз ракәын.


Аидара хьанҭа сыжәҩа аҵагылоуп, аха, саб, урҭ зегь са инасыгӡоит!


Изымариоу џьышәымшьааит аӡәгьы, Аҩыза гәакьа иаҭара адамра Дгәыԥшаа-хыԥшаа аибашьра адәаҟны, Уи дааныжьны ихьаҵынгьы ацара.


Мазлоу аԥсаса зегьы ахьгылоу иҟазар цәгьа иамбозаргьы ҟалап, аха азин азҭода, аҭыԥ иаху, Харзаман ида, ауааԥсы зегьы, ҳааигәа-сигәа иааир аауам афҩы уаҩы изычҳауам, абаӷьфҩы!


Ауахьад аӡы дыржәны, аҽҵыс слақәтәан, сҽан сыҽҵыс ахәда иқәкны сышнеиуаз, ԥҳәызбак ҩнык аҿы ачамгәыр арҳәо абарҵаҿ дтәан.


Унан, – лҳәоит ус, уи аҵәҩан анаҩсҵәҟьа зхы ларха иахарԥаз ажәытә патефон лылаԥш аннақәшәалак.


1999 шықәсазы жьҭаарамза 3 рзы раԥхьатәи жәларзегьтәи абжьыҭираан В. Арӡынба аҽазнык далхын Аԥсны Аҳәынҭқарра ахадас.


Избанзар, шьҭарнахыс иҟалоз зегьы рзеиԥшзар акәын, аӡәы игәы ԥшаауа, ма ламыск џьара икҿаханы, дашьаҳауа ианыҟала, рус еиԥнаҟьон, иазеицәахон


Ахьҭа улалоит, адгьыл уш ԥақәиоу, ҳәа, иан дааихагыланы иалҳәазшәагьы ԥхыӡла ибе-ит, игәы еиҟарамкәагьы дааԥшит.


Уи хиааланы ҳгәы арахәыцкәа ианырхьыслак бырлышла иҭәу аҟәџьал хәыҷы ахҩа акараҳәа иҩахшәауеит


Уи аамҭа ааигәахо ианалага нахыс ари еилыркаахьеит даргьы, иҟарҵахьоу ацәгьарақәа гәҭынчра рнаҭом, ишәаԥырҳаԥуеит.


Убри аҟнытә, сгәанала, даараӡа ибзиан Аԥсны аҟны иаартызар, иаҳҳәап, ахатәы позициа зыхьӡу арубрика.


Ануаа рхәы уажәшьҭа уаҩы ирҭомзаап, наӡаӡа ҳәа, ҳара ҳтәқәа иргеит.


Леуарсан идыруан уи игәы иҭаз, зынгьы данхәыцуаз ихаҭа изеилкаауамызт иара иирбоз амҩа Гана дзаԥырхагахоз.


Иҽизаанымкыло аҟынӡа днеит, аха уажәшьҭа иҭагылазаашьа иара ишиҭахыз ихы изархәо иҟамызт.


Иацы аусура аҟнытә аҩны сааизар, аԥшәмаԥҳәыс исалҳәеит, иара дахьыҟаз аҟнытә телефонла адырра шыҟаиҵаз, асасааирҭаҿы аномер шышьҭихыз ала.


Аҭырқә ԥашьа абас згәы ҭиҟьаз ҳхьырԥар рацәаҩны абџьар иаҵагылагәышьеит, урҭ мчылаҵәҟьа, еиҳа иахьшәарҭаз раԥхьа иргыланы, ахы иаҿакны, ажәыларақәа рахь инарго иалагеит.


Мышкы уи аԥхьа, ашкол аҿы ацуныҳәа еиԥшу ажәытә ҵасқәа ҽеим ҳәа ахшыҩ зирҵоз иҵаҩцәа ԥыҭҩык назлаз, анхацәа ишырбоз, ишраҳауаз, уажәы агәыблаа азна аанкыланы аныҳәаҿа иалеиҵо иажәақәа роуп иссиру.


Митәык ҟамлаӡеит, хҭыс дукгьы ыҟам, еизадак ауп уҳәартә ауп ишыҟоу, асиужетгьы аилазаашьа уадаҩым.


Ариабжьарак, ыҟамзи, ани иҳаргылараны иҟоу абаҟа аҭыӡшәа ҳамами, уи акәхап, ыҟамзи, мамзар асҵәҟьа ббахьоу?


Даҽаџьара акәу ужәлар наӡаӡа ахақәиҭра рызҭаша амчра ахьыԥшаатәу, даҽанапқәоу мчыла уи зымҟәыҵжәатәу?


Аҩсҭаагьы издыруам, – иҳәеит сҩыза, аа, иумбои иҟалаз, иаалырҟьаны Чечентәыла иақәлеит Урыстәыла.


Иԥсы еивахо дҵааит, зыԥсыԥ аԥхара сыхәда иҭашәшәо сышьҭахь итәаз иҷкәын.


Дызгаз Аԥҭа иакәзаргьы, ӷәӷәала ргәы изыԥжәеит, қәрала дахьлеиҳабыз ихы иархәаны, ҳасаби лыжәҩа ҭиҟьеит ҳәа азырыԥхьаӡеит.


Даҽа џьоукы, ҳара ҳрицарцәоуп ҳәа зхы зыԥхьаӡоз, ишлырҳазаалак, лара илтәуп, уара ухаҵазар, аԥҳәыс дышԥаурҳәуеи рҳәеит.


Сыԥсадгьыл амҩа сшықәыз сыршьыр акәымзи, Заурҟан, уи аҵкыс еиӷьыз аԥсра уажәшьҭа исоуран сыҟаӡам!


Ишшаԥасалха алҩаҵә ахыззуа, ақәаб иааҭыргаз аԥылгыды акәзааит, арашы иаргаз асаӡбал акәзааит, аҳ ичысхә ҳәа изышьҭоу акалмаҳа акәзааит аҳаршьыли аҳәа ркамеи ирылхызшәа, наҟ дрыгәҭаст, ҿаҵак иадамхаргьы иҿахьы изҩамгеит.


Ҳгәылацәа рымҩаныфа нҵәеит, асабицәа амла ҳәа еибархьусууеит, иҳамаз ахәыҷы рысҭеит!


Дабаҟоу ахьшь еиԥш иаҳхагьежьуаз, ианшәарҭахалак зыхьӡ ҳәаны ҿаҳҭуаз ҳԥыза хьӡырхәага?


Убриазоуп, алашәага реиԥш, лаԥшыла еибадырны, зны аӡәы изимҵасуа, аҽазны даҽаӡәы.


Уи аамышьҭахь, дасу ҳаҳрақәа рҿы иҳамоу ар рхыԥхьаӡара еиҳатәтәуп, ирҿыцтәуп, урҭ ишахәҭоу ибзиаӡан иазыҟаҵатәуп, аибашьра иазку аҽқәа алԥшаатәуп, абжьара зҭаху бжьатәуп, идырҵатәуп имшәа-имырҳа хаха ажәылашьа, аибашьышьа, убас бџьарла, џьаԥҳаныла иӷәӷәаны ҳҽеибаҳҭароуп, аахәара аҭаххозаргьы мал-шьалк ҳамеигӡароуп.


Изхысҳәааз, ҳажәлар убриижьҭеи амҩа иқәлан аара иаҿуп уҳәар ауеит, дад, ирхырымгац гәаҟра ыҟам, аха рчеиџьыкеи руаҩреи баагәара дуӡӡан ирыкәыршоуп.


Ацаҟьа кылҵәаны, алабақәа налаҵо, џьара ахаҳә ахала иахьеиҟәжәаз иныбжьаркьакьо, акыр мши ҵхи рышьҭахь, ес иҟаиҵалакгьы, днеит ашьхымзаҿы.


Амшә асахьа ҭыхуа, ари ажәеинраалаҿы апоет дихлафуеит иаашьо аҵара згәы ззақәымкуа аҵаҩы.


Ақалақь аҿы дахьнеиз ибзазара уаҩҵас изышьақәмыргыларгьы, ицәхыбгаларгьы, иқыҭа абаагәареиԥш дақәгәыӷуеит.


Азнык иаахаҟәҟәалаз илабжышқәа ааникылан, иӡамҩа инапы адкыла, ҿымҭ-ԥсымшьа иан длыхәаԥшуан.


Сара ақырҭқәа сааныркылар, исзырураны иҟоуи, сышәҟәыҩҩуп, аха уара уанааныркыла аполитика ду алырхуеит ма дара урыдгылан агазеҭ ҭужьыр акәхоит, мап ануҳәа, иуеигӡаран иҟаӡам, илоугәыдҵан уршьуеит, изуасҳәазаалакгьы, ухы уахәа.


Аҳәсақәа џьоукы, ахәыҷы инамӡаша агара дакуам рҳәоит еиԥш, абри ахәыҷы бааԥсык лԥеиԥшымзааит, мыцхәы дыбзиацәахеит ҳәа, маӡала, хәыҭхәыҭла еибырҳәон, ахәыҷы днеибарбо.


Амшын акәзар ауха шаанӡа ишеисуаз икарахан, шьжьымҭан аҟәара ахы нықәҵаны ицәозшәа акәын ишҭынчыз.


Ус анакәха, ауа иуа кьантыжә маҟа ҳәа шырҳәо еиԥш, исҭахы-исҭахым агәырџь-шьа цәыкәбарк иадамхаргьы саргьы исылоуп.


Аӡәгьы мышгагас сышьҭихит, аусҳәарҭа санаадәылҵ ҵәаҟьасҩык алаф сылихын ччархәс сҟаиҵеит, схагоушәа дирбан


Акырцх иарчалан икаҳауаз аӡарақәа акы аашьҭиԥаауан, ианимпыҵаԥслак, уи нышьҭаҵан даҽакы наигәыҵаиҳәҳәон.


Абри азы исыԥшааит ашәарыцаҩ иџьаҟәа дук, Китаитәи афонар, убас амҩан исыхәашаз ҳасамасақәак, амҩаныфа.


Уаҳа ишәҳәара аншәмоу, сара асамырҟәыл сылшәхуеит, – лҳәеит Камаҷыҷ, днагылан, наҟтәирахь ахәшҭаара дныҽҳәатәеит.


Сшахуа аԥсра абла сынҭаԥшыр ҳәа, ҿымҭӡакәа сааиуеит, суцәыбналаз џьушьап, сагьаццакуеит, исышьҭоу сарырҳау.


Зны-зынла, амырхәага ухы аршаҟәаны, агәҿыӷь уаганы уахьтәоу, ухы инаркны ушьапаҟынӡа уҽурбзалароуп.


Нас устәи иамуазар астәи, Ҟасҭеираа рыҵаҟа шыҟоу ала, амҩахәасҭа унаныланы уца, – лҳәан дырҩегьых имҩа днықәылҵеит.


Ахацәа ҳнеит, ҳшәақьқәеи, ҳҟамақәеи, ҳаҳәақәеи, ҳтапанчақәеи ахьышьҭаз иаашьҭыхны иааҳаҟәнаҳҵеит, ус акәын, абџьар рҟәынҵаны, ҳныха аҵаныҳәара ҟаломызт.


Зыӡбахә ҳамоу азҵаатәы аӡбараҿы уи азҵаатәы аҟны мацара аума зыхраҭ бзиахаша Борис Кьехьир-иԥа излаиҿыԥштәу рацәаӡоуп


Аӡәы ихьӡ ахызаара, уи изыԥшызаара, иаара, амҵарсра, аилибамкаара, агәырҩа, агәеиҭасра


Уи рацәак ҵуам Рим аҵара далган дааижьҭеи, аҳәынҭқарра ахадараҿы днеир ҳәа ишәо ацәгьаршыҩцәа иԥырхагахарц уажәнатә ирылшо зегь аҟаҵара иаҿуп.


Лыԥшӡара, лыкәашашьа, лмарзакан арҳәашьа, ллеишәа, лқьабз, лыламыс уҳәа ада жәабжь рымамызт.


Акаҭ лашьца иалашәаз аҵыс еиԥш, Хьымкәараса дҳәыԥы-ӡыԥуа дызлаз абарҭ ахәыцрақәа акыраамҭа ддырцәом, ҵхагәы ааҩнашоны илацәа неихьишьуеит ауп.


Аҟәыӷа ҳәа ҳашухәаԥшуа, зны-зынла убасеиԥшқәа уҳәоит, Кыҷа, ауаҩы ихы еилоугоит.


Дымҵаа-дымԥшаа, дааины агәараҳәа иҽаарываижьит злакҭа уҭазмырԥшуаз, данынатәагьы итәаз зегьы иаарылҳәҳәаз хаҵак.


Зыбжьы оумаха игоз аӡиас ду Кәыдры арыӷьарахьтәи аган рҽаҭаны акәын ишнеиуазгьы


Сгәазырҳага, ба бахьсымоу сгәы сышԥаго, сымшқәа инхаз рымрахәага, бара брыхәшәуп сгәырҩақәа.


Зыԥсы ҭаз аӡәырҩы рыԥсы ахьеиқәдырхаша, хшыҩ ссирк рхаҿы иааиргьы иахьҿырымҭыша, рыӡбахә уаҩы иахьимаҳаша иашьҭалеит.


Гәыранда акыраамҭа имқәацаӡо ишьамхышгылаз Феодора длыхәаԥшуан, нас лгәы ихьухьуаа акы ныҵалан, лыбжьы лызҭымкаакәа, аарла ҿаалҭит


Аӡӷаб аиҩызара ахьынӡалымоу, хаҵа дцаанӡа, ма аӡәы бзиа дылбаанӡа ауп, уи нахыс уԥсы ҭасгьы дыҟам абарҭ, хәмаршақә зны исоуҳәаз ажәақәа, убасҟан иануҳәаз аан еиԥш, уажәгьы срықәшаҳаҭым.


Аԥсра жәытә гәыла, жәытә ҵасла, иахмырҟьакәа, имырбыжкыкәа, алаԥшхырԥаразы, аҽраԥшра мацаразы акәымкәа иныҟәызго.


Абуфетчица даҽа хызак халгаларц налаҳәаны санынхала, Вахтанг Давид-иԥа ахәшәқәа ииржәхьан, ишоура ишәахьан.


Афатә иагьа ихазыназаргьы, фыҩҷыда хәыҷӡак азхоит уи уаҩы афара игәы ахымларц азы.


Избоит Аԥсны ахы, Аԥсны аҵыхәа, аџьалкны сшахыԥоугьы збоит, сан лыҭәҳәеиԥш, схьаақәа схыхуа, аԥшалас хәыҭхәыҭуа исындоит.


Уи еилеигеит аԥсуаа рҵас шьахә асасдкылара аилагара, уи еиҳау хьымӡӷрас иҟалараны иҟоузеи!


Ус шакәызгьы, ажәлар гәыӷгәышьон, рықәԥарагьы мцурашахаҵәҟьап ҳәа иҟамызт, сгәыӷуан сара схаҭагьы


Аха иара иагьа ирҟәымшәышәыргьы, зыбжьы гоз абзарбзанқәа рыхқәа Нуца лгәы иҭаҳауазшәа ибон дара.


Ус анакәха, аӡәы иҿы акын, иԥсы иагьымцо-иагьымаауа адунеи иқәхеит, ҳәа ҿааиҭит Цәыцә, нас, иакәым зҳәаз иеиԥш иааицәымыӷхан, иқьышәгьы инапы наԥыреикит.


Исыхшаз сԥацәа, урҭгьы ирхылҵызи дареи еиҵаҩҩы, зегь шеибгоу сара сыхараҭ мҩа сықәлоит, сыԥсадгьыл аҿгьы иҟалоит сыбӷаҭыԥ


Ус рҳәеит аха, ахысра иааҟәыҵын, зназы ргәырҽанҵаны, еишәара-еиҵараха шьҭахьҟа иаанаскьеит.


Ашәҟәыҩҩцәа Реидгыла, ажурналқәа Алашара, Аԥсны аҟазара, афорум Аидгылара уҳәа жәеиза организациа еиқәысыԥхьаӡеит.


Ауаатәыҩса реиԥш, рыԥсы ҭоуп ашәаԥыџьаԥгьы, рыԥсы ҭоуп асы иаҵақь игылоу абанҭ ашьхақәагьы, ауаҩы иеиԥшҵәҟьа алымҳақәа амоуп, уара иузымдыруа бызшәала ицәажәоит есышьыжь, уҟәарч ҩны ушаадәылҵлак аԥсшәа уазҳәауа ацыӷ.


Ҳҩыџьегьы ҳҭахеит, – иҳәеит ихьыз аҵкыс ауаа ираҳауеит ҳәа иаҳа ихәыцуаз Виқтор Ҭахәыц-иԥа.


Уи аҭагылазаашьа бааԥсоуп панамтәи аӷба Мими акаԥдани уи ҩыџьа ицхырааҩцәеи шшьызгьы.


Ахәыҷқәа ашыр-сырҳәа иааиаҟьан ӷазк инықәгылт, рыжәҩақәа еизарханы, алар еиԥш еиҟарахәҵәаӡа.


Аа, Етна ҳашқьԥышқьуа, адунеи агәаҟрақәа зегьы иара иаӷражьушәа агәыԥжәара зеиқәымтәо акәԥсычҳара иахьаҿу.


Иара убас ҟангьы иара Баҭал иан дышлызхәыцуаз идырызшәа иахьа-гьы иџьеишьоит уи дзызхәыцыз, игәы иҭаз иаб излеиды-рыз, иҟалап дара еизааигәазтәуа ашьа уаҩ иимбо-имаҳауа абызшәала иеицәажәозар, амала ахәыҷқәа ртәы адуцәа ир ҳәо азеилымкаауа, дара адуцәа иаҳа иахьҟәышқәоу азы иаҳа ирласны ирызгәакьоу ашьа иаҳәо раҳауазар?


Аҭаацәара саламлац, сани саби рыда уаҩ дсымам, – иҳәеит ари аҷкәын.


Татеи иажәақәа Амра ллымҳақәа рахь инеиаанӡа лара лыблақәа иааимырԥаазшәа, имҵәахӡакәа дара иахьырхыз убо агәырӷьара иаҿын


Са исҳәарц сҭахым ҳашколқәа рхьысҳара зыхҟьаз аҳәсақәа ахьахаанхаз ауп ҳәа.


Абзиа ибзиам ахьахьӡу, ацәгьа ашахеиԥш иахьдыршо, иахьырҳәо аиаша егьахьӡом, дарбан иҟаҵәҟьоу здырша?


Шаҟаҩгьы, ҿыц еиҭеины адәы инықәлазшәа, рхы-рыԥсы еигәырӷьо, Аҟәа ақалақь баҳча иҟьаҟьаӡа лбаа ишьҭоу иалаԥшуа, аԥсабара рызхара ирзымбо, иршанханы ишамоу, амардуан иаҿаланы илбаахьоузеи!


Убарҭқәа зегьы рҿы Аԥсуара рныԥшуа, уи гәи гәаҵәаси ирыманы иҟазар, шаҟа трагедиа еиԥҳарҟьарызеи, аха иабаҟоу!


Уи ус акәын, аӡхыҵреиԥш, ацәқәа аман аҿаанахон, аха, анцәа иҟынтә, арцәак иадхалаӡомызт, уи аӡхыҵра анҭыкәкәоз ҳамбаӡакәа иааҭыкәкәон!


Амшын-дамра иахәлабгаз рџьабон, Анацәа рӡамҩа рыблаӡ ахьшымыз, Егьықәбомызт, ирбаз еицәа рбон.


Араатәи ашьха рыцха адунеи иқәу ацхақәа иреиӷьуп, рышҳам иҟоу зегь реиҳа ихәшәуп.


Еи, уарбану, збырфын хҭырԥа шкәакәаӡа, зкәымжәы акалҭқәа ԥхьаршәҭны уццакы-ццакуа уаҟа инеиуа?


Ҳәарас иаҭахузеи, шәара шәазыразызар, уи анаҩс иаҭаху маҭәахәыла сеиқәзыршәаша ауаа рнапы санышәҵар


Иҟалап, хамеигӡарала аҳәеилышьра дшалсуаз, амцақьоуқьад дшагәылсуаз, иҟьалаз хык игәышԥы кылнакаазаргьы уи иаб


Схы збеит аԥсҭазаараҿ сынбаншәа, сгәы сҽанӡамкәа исаахаз хҿан, иҿыцӡа адунеи иқәлаз ашәа, сгәаҵан ҵәаҟьоушәа иҭыҿҿан.


Уи сԥыхьамшәаргьы, снеизҟәыҿны снамҵаҳар ҟаларын, сыбаҩқәа еилаԥыххаан сцәа иҭаԥсазшәа снеилаҳаит иаразнак, схәыцрақәа џьарак исзеидкыломызт, сыхшыбаҩ аҭагьежьра иаҿын


Адәҳәыԥш иаакәыршаны еиҟара-еиҟараны, алар рыхшьылазшәа игылаз аҷандар ҵлақәа, Аҵааҵла ҳәа изышьҭоу акәашацәа рансамбль иалоу аҳәсахәыҷқәа, абра ҳара ҳҿы иааны, иахьыкәашоз адәаҿы саарылашәазшәа.


Уи ауаҩ икабинет ажәлар ргәаҿы акәын, дара ракәын изкыз ацаԥха!


Нас сыҷкәын иасҳәеит, амцхә улмацәҳан, ух пату ақәҵа, сҭаца абаҩ ҷыда лымоуп, абаҩ ҷыда злоу аӡә лоуп.


Иааидкыланы Џьума Аҳәба имшынҵақәеи абжьаратә ԥхьаҩы изыҳәан мацара акәым, аҵарауаа, аҭоурыхҭҵааҩцәа, афольклористцәа, абызшәадырҩцәа, аетнографцәа уҳәа, акыр ирыхәартә иҟоуп.


Убас еиԥш иҟоу гәалашәара дуӡӡоуп саргьы сгәалашәарақәа зегьы иреиҳау, ирхыҵхырҭоу.


Ахыбрақәа иаабоз рнаҩс инеибеиԥшны ԥсаҵлан игылаӡаз, ана-ара аҵааҵлақәа иҟәаш-ҟәашӡа иаарылыҳәҳәақәозгьы, цасҳәа рхы ҳдырбозшәа уажәы-уажәы ҳалаԥш иааҵашәалон.


Шәи ҩынҩажәа шықәса раԥхьа зтәыла ааныжьны имцар ада ԥсыхәажәла змауз ҳабдуцәа рмаҭа-чмаҭацәа лабҿаба ирбоит, ирдыруеит иахьагьы ржәытә ԥсадгьыл шеимаку, дара тәымха, иԥсаҟьаны адунеи ишалаԥсоу.


Лҭоурых, лхы, лҵыхәа нагӡаны ианиалҳәа ашьҭахьгьы игәы лхымшәаӡеит, урҭқәа рыгәхьаа мкыкәа иара гәыҭыӷьӷьала ашьҭахьгьы абас иҳәоит


Иара уи дацласхан, иҽаҵамырхакәа, иаразнак деиҭагылеит, абҵы ашыжәҳәа иршәны иҽы зшьыз ианигәыдиҵа, икәлаа-ԥракгьы имыхәакәа, игәышԥы иҩалашьшьит, уаҳагьы акы дыннамкылакәа, дҽыжәбганы агәараҳәа дылкаҳаит, ашькылқәа ишьапы рҭымҟьаӡеит азгьы, дықәшьуа иҽы даманы аҿыланахеит.


Ӡӷаб ԥшӡак, исықәлаз, исеиԥшыз акырӡа, зны ақәа дыцәгылан сара дсыцәшәаны


Аерман, аурым, абырзен, араԥ, аџьам, агыруа уҳәа рызегьы ахәаахәҭразы арахь иқәнагалақәаз ракәын.


Анхаҩы иагьараан исшьуеит ҳәа иҽазикхьан, аха изыгәаӷьуамызт, иалӷырӡ аҳәҳәыҳәа иаауа иалагон.


Абас, абас, абас мацара, сиамтәи еицииз реиԥш еицуп, кәанеи иани, рыхш ацареи


Макьаназы шьыжьуп, уажәоуп аԥсабара анҿыха, иҟаҵәҟьоу ҳәа аилкаара уадаҩуп аҳәара.


Апоет, аҩымҭа алирикатә фырхаҵа, иҭахуп игәы-иԥсы рҿы иаанханы иҟоу ацәанырра ацныҟәара, бзиа иибо лыхӡыӡаара, лынцәахәтәра, енагь лара дахьыҟоу аҟазаара, наунагӡа лыԥсҭазаара аҽалархәра


Ҭарасхан џьеи илеиҳәарын, амалагьы злеишәа џьбараз аԥҳәызба Рашьыҭ бзиа дшибоз, аха илеиҳәазшәа, ларгьы иара дшылгәаԥхо ишицәылымӡаз уҳәа, Рашьыҭ игәы ҭзыргәырӷьаашаз ажәақәа иеиҳәеит.


Ус еиԥш иҟаз аӷьычра зылшоз Ҭхьына дынхон Бигәаа Мыса-иԥа Нагә.


Уара бзиара дук угәы иҭанда, ужәлар зегьы ахьцо урыцрыҵны уаагылозма!


Аха лыччашьеи згәаӷь згәылубаауа ауасырхәажь еиԥш иҭыԥсаауаз лыблақәеи еиқәҿырҭуамызт урҭ ак сарҳәарц, акы сацәырыхьчарц шырҭахыз рхубаалон.


Иварахь дыԥшны Ари сара саҳ амацасраҿы иԥара ицәымцакәа дыҟам, убри азоуп дгәамҵ-хамҵуа дзыҟоу!


Аповест Адгьыл ахьаа аҿы Марушьа Марыхәба ҳәа ԥҳәыск лхаҿала данхәыҷыз лара Мытата ҳәа ларҳәон аибашьра аамҭазтәи аԥсуа қыҭа аԥсҭазаашьа аарԥшуп, уи лоуп ицәажәо.


Ал каҿа зырбабаз, Аҽбаа ӡыхь зыркьыкьыз бжь-мшынк дырхысҭәҳәалт, Бжь-гәарак дыркылсхит, Бжь-еихацк дыркылхны, Абра скылсны саауеит.


Убри аамҭазы иаргьы ашырҳәа дҩаҵҟьеит, аха агылаха иамраӡакәа Ҟазлаҭ днеихаххит, азнаказы аҩыџьагьы неиҵагьежьны ӷәӷәала еибарххеит.


Адәахьы асырҳәы алеира ишаҿыц иаҿын, ахаангьы уаҳа иаангыларым, иаанызкылозгьы даиурым, ҳақәӡаара аамҭа ааит уҳәаратәы.


Араҟа иаҳа амра ашәахәақәа рацәан, ҳәыҳәқәакгьы, аԥшқа инапсыргәыҵақәа реиԥш, рым ҵәыжәҩақәа еинҟьо, иԥыр-ԥыруа ажәҩан иаҵаланы иааиуан.


Нас, ашша ықәыршьызшәа, уаҩ ишьапы изықәмыргыло ианыҟанаҵалак, иахьааз умбаӡо, мчык нау гәыҵасны унықәнацалоит.


Уи инаркны абра ахҵысҭа саадгыланы снарзыԥшуан урҭ убасҟак игәазырҳаганы ирызҳауан, ажәала еиҭаҳәашьа амам.


Аха иааџьоушьаша егьирахь реиԥшра шырацәазгьы, рыхьӡи рабхьӡи убарҭгьы еиқәшәеит, ак акәхеит!


Лыԥсы ҭоуп ҳәа иҟамыз, ақырҭуа даницца нахыс, аԥсуаа рзыҳәан еиҳагьы икьаҳәхаз.


Ахәбатәи атом аиқәыршәаҩцәа ииашаны иҟарҵеит ари аусумҭа усҟантәи аԥхьажәа ԥсахрак, еиҭакрак амҭакәа иахьазынрыжьыз.


Избап, избарым ма адунеи ду ааҳәыргьы, сҟалап сара уаҟа сиеиӷьымкәа ԥсык.


Лхы шьҭыхны ажәҩан даҵаԥшуа, ан, Анцәа уҟазар абарҭ схәыҷқәа сзеиқәырха ҳәа аанарго.


Абӷаб ахысбжьы агәырҩак амкызшәа инеиҭамԥеит уаҳа, Ахы нарҳәы амшәахь иԥшуеит.


Уажәраанӡа ара зегьы еибганы, икәаԥҷаҷараӡа ишыҟаз, уажә аибашьра аԥшатлакә Ҷлоу агәы ишалагьежьыз аныԥшуа иааҟалеит.


Убри аҟнытә, зегьы ирҳәо иалагеит, Ҭаҭласҭан знык акьаҳәра далагазар, уи иаанкылара уадаҩуп, мыцхәы злеишәа цәгьоу аӡә иоуп.


Иахьатәи актиорцәа ҿарацәеи арежиссиорцәеи рзыҳәан урҭ рыԥсҭазареи рырҿиамҭеи хәы змам ҿырԥшыга дууп.


Апоет ааигәаӡатәи иажәеинраалакгьы иахьӡуп Ҷлоу уа ихәыцрақәа рхыҵхырҭахь иҟоуп, иароуп адунеи ибарҭаны дҳаразкыз


Иҭахын иӡамҩақәа еилыԥхаауа, иблақәа ҭышеишеиуа, имаха-шьаха, деилаҟаца даныҟаз еиԥш даанхарц лара лгәалашәараҿ.


Уажәраанӡа имақаруаз арбаӷь ика џар-џар ԥаҭԥаҭуа, хәажә быцала ихыркны ишышыз аанда илавалеит, иҟәашкакараӡа иҟаз алакациа масарқәа ашьацԥхь ргәыдҭәало


Ирасҳәеит убас Бегәа ԥҳәызбак бзиа дшибоз, иԥсы шлыхҭниҵоз, ажәа еимданы ишыҟаз, уаҩы гьангьашк ила имаҵура дшамырхыз, иҳәаны изтәаз данига аухаҵәҟьа иҩны иаакәшаны дшыбаандаҩыртәыз.


Анаҩс еиҿыҵит, аиҵбы агәара дынҭыҵын, ааигәа аҭыӡҭыԥ ылхны, уа анхамҩа ашьапы икит.


Иасон иԥҳәыс аагара иадҳәалаз ачара аҟынтә Ух гәышьа ҳәа рыԥсы ҩеивыргаон еиԥш аан, аиныхра иналагылт, уи иацәынханы ршьапы иқәгыло изыҟалозар бзиан, аха


Ацәымҵқәа, аламҵқәа ааухаабыцуа, аҟыҿыҳәа иуцҳауеит, арахь уцәа злоубӷыҵәҟьо наԥхыцк анцәа иуаҭәаимшьеит.


Сагәықәхан ари адунеи сазныжьуп, ицәгьа ибзиа сыхәҭаа алоуп абҭынхак, ацәаҟәа гәырхәеиԥш ажәҩангьы еиужьуп, саҵаԥшуеит даарызшәа уахьынтәи сҭынхак.


Еи, уара аҭаҳмадажә, ани акәмызцәа еидрыххала иушәу ааушәухыр, убаҩ хәарҽқәа ԥшак нарысыргьы уздыруам!


Ашьҭахь деихеигәо дааины амца даныҽҳәатәагьы, ԥыҭраамҭак ибжьы мыргаӡо, абылра иаҿыз акәаш мҿы аҽҳәа иахьыҽҳәатҟәацуаз илаԥш адырхалашәа дазыԥшуан.


Зегьы абзиа ианашьҭоу ҳара абааԥсы ҟашәҵоазар, ацәгьа мыцәгьара ҳалазар изхароу ҳҵарадароуп, ҳжәытә ҵас бааԥсқә, ехьагьы ҳазырҟәамҵуазар изхароу дырҩагь аҵарадароуп.


Ауха жәҩангәыла аныхақәа шеигәныҩхьаз заҳахьаз Леон ду ари цәгьа даргәаҭеит.


Ҳуҭра амца зҭашәаз аҟны иуԥшаауа егьыҟам, арҭ ҳгәылацәа ирыԥсҭазаашьуозеи ҳәа амыӷра инкылԥшит


Хәыҷык сышьҭрақәлошәа иҟамлозар, Аԥсуа қьырсиантә динхаҵара ацәырҵра алацәажәаразы ҳазну аамҭа ашықәсԥхьаӡара актәи ашәышықәсахь илбаатәуп


Апоема асиужет аиҭаҳәара иацаҳҵозар, иаурбар ҟалоит, ақыҭаҿы аиҵахарақәа шырацәаз, аԥсҭазаара ҿыц иагьа ԥхьаҟа ицазаргьы, аҵасқәа рылаҳәны иркуп, иуадаҩуп нас, урҭ имарианы рааныжьра, наҟ ркаԥсара?


Алҩа амца ахылҵу, амца алҩа ахылҵу акәым уеизгьы-уеизгьы аус злоу.


Анымха-хымҵәа ҳәа сазҳәахьоу зегьы срылҵуазар, уажәшьҭа аҳабла рыбжаҩык срылҵхьазаарын, аҭаҭын иашәхьаз ихаԥыц ҩежьқәа аарԥш уа дааччеит Едрыс.


Ари ақәыџьма аакьыскьа иааит, аха акы иаршәан, кәыдырхықәла Царцу шыҟоу икылсыр аҭахуп!


АХӘҬАҶ 38. Аԥсны Жәлар Реизарахь ддепутатхарц илшоит 25-шықәса зхыҵуа, алхратә зин змоу дарбанзаалак Аԥсны атәылауаҩ.


Ари аиҭага иара ианаамҭаз иналукааша аԥсуа ҵарауааи ашәҟәыҩҩцәеи изныкымкәа иахцәажәахьеит, иеицҿакны ахәшьара ҳарак арҭахьеит.


Дырҩегьых ажәлар насҭха-аасҭха амҩа нарырҭеит, ҿыц ианааиуаз еиԥш ишанханы ишрыхәаԥшыц ирыхәаԥшуа.


Зны инахалт ииасны ицоз ӷбак алҩа, амца аншылеит иаразнак аӡы.


Умацара унхаҵәҟьар, уаԥхьаҟа ак узыԥшӡамкәа, аԥсҭазаара угәы ахшәаӡоит, аха сымацара сшыҟам збоит.


Аха ҳрыцҳами ҳаргьы, Кьынтышә иеиԥш зеиԥшу аус рыцура, есышьыжь рнапы рымхуа, аԥсшәа раҳәара лахьынҵас изауз, – иҳәеит игәанала, аԥсшәеи аурысшәеи еилаҵаны дхәыцуа, Раԥсҭан.


Згәы иамыхәоз рыкәша-мыкәша зегьы аҭагылазаашьа аҽаԥсахуашәа рбон, иҟаларын уи ус акәзаргьы, аха уи дара уеизгьы-уеизгьы иахашшаартәҵәҟьа иҟамызт.


Узаазгаз, – иҳәан, иаразнак аус ахь дааиасит Лаврент, ҳҭагылазаашьа, ишубо еиԥш, есааира еицәахоит.


Схәыҷра ашьҭақәа мыӡӡацт сыхшыҩаҿ, сымҩа-рахәыцқәа еимаԥсоуп, зны ҳашҭа хәыҷ сшықәыз еиԥш сыҩуа


Чымагьы Чыма иакәын, сасцәақәак сзаауеит, уҟазар сҭахуп аниҳәа, дышԥамаауаз аранӡа, аха иаара цқьа даназхәыц, ара зегь раԥхьа игылаз Ели лакәын.


Абас еицрыхәхәа еишьҭагыланы, инархәа-аархәаз амҩақәа ирныланы, ахрақәа ирҿысны, аԥсҭақәа ирҭысны, рырахә-рышәахә раԥца, рыхқәа рыкәаҽ, аҳәса еибарқьыз-қьызуа, ахәыҷқәа еибарҵәуа, алақәа еибаруа, агаҟа ицон зны ҵҩа змам ажәлар.


Аԥшыхәцәа илашьцаанӡа, равтоматқәа ықәкны, иаха иа хьышьҭаз абоураҿы аҭәа иалатәан, аԥшәмагьы акы иуашәа, акы иҳәошәа, дыҽхреимҳәа-ҽхреимсо ашҭа дықәын, ргәыр ҽаниҵон.


Зегьы дара роуп, усгьы алашьцара синарбом, иара дшыснамырбо еиԥш, ԥсахҩык иакәзар сиҿагыланы мап ицәысымкуеи.


Убри аҟнытәи, апоет ироман инапы алеикаанӡа ибзианы иҭиҵааит аҭоурых, нас ауп аҩра напы аналеикыз.


Акгьы смыхьӡацшәа, хьаа-баа сымаӡамшәа, сыкәҷышьҵәҟьа хьшьык имҵанамыр сыцшәа сыҟазар уҭахуп.


Иахьеи-уахеи уи аԥҳәыс леишәаҟәгьа дшынахкәласуаз илырҩеит, ахәы алаԥсны ирыцҳахәха иҟалеит.


Арҭ адраматә ԥҵамҭақәа зегьы ртемақәа аԥсуа жәлар ржәытәи рҿатәи ԥсҭазаара иазкуп, равторцәа инарҭбааны ауаажәларратә ҵакы змоу азҵаарақәа ықәыргыланы сахьаркыратә ажәала рыӡбара рҽаныршәеит.


Ели уажәы-уажә дааҩналон, дындәылҵуан, деиҭааҩналон, лаб илымҳа акы нҭалҳәон, иара дарччарц акәхарын илҳәоз зылҳәозгьы, аха Чемо уи дарччомызт, ус баша ҽырчча ааҟаиҵаргьы, иҽааиқәирԥшьыхаауан, иччоз, еиҭаччоз лара Ели лакәын.


Аполитикцәа ццакӡом, арахь есҽны ихарахо иалагеит ажәлар ргәыӷрақәа, аибашьра акәзар, ахырӷәӷәарҭақәа рҟынтәи наҟ-ааҟ ихараны аиҿахысрақәа ирҿуп, еибашьрак шаабац еиԥш, аӡәгьы джәылом.


Дахьиҩызаз, дахьивагылаз, Кьараз дшалаз, ҳарҟәаҵып зегьы, аха уи ауаҩ, данқәыԥшӡаз, жәаф жәибжь шықәса анихыҵуаз, Нестор Лакоба иԥсы аиқәырхара далахәын.


Абан шәызҭауа сара соуп, егьа шәымҳәан, сара сакәымзар, шәара шәыбжьы хаарак аҵаломызт, аӡәы шәара дышәзыӡырҩртәы шәзыҟаломызт.


Акырӡа дышәпа-жәпан, иџьыбақәа зегь иааиԥыхьашәаз фатәы-жәтәыла иҭәын џьара ашьақар кыԥқәа, џьара ахаа-мыхаақәа ӡны


Идыруан Шьааб игәылацәа зааиз, ус еиԥш азыҳәан иаргьы шаҟантә дара рышҟа дымҩахыҵхьааз!


Иҟаи-ҟаиҵаз аҳәын-ҳәынҭқарра ахыр-хырбгалара шәа-шәаҿуп, иаҳа-иаҳа деилашәон, аха макьаназ агәыӷра сыман ацәгьа бааԥс иҳәаргьы, ианамуӡах, ма зынӡа дцәажәарым, иҽааникылап ҳәа, аха сиԥыланы иацәажәара иаԥшьызгаз, еиҳагьы еицәастәзаап.


Арҭ ацәаҳәақәа акгьы ҳазрыцҵом иҳазрыгырхом, ахцәажәарагьы рҭахым, дара рҿахәы дара ирҳәоит апоезиа зда ихәарҭам аҷыдарақәа ирылаҟоуп.


Убри азоуп Таиф Аџьба ирҿиамҭақәа ахәыҷқәа ирызку иажәеинраала хьыршәыгәқәа убрахь инарылаҵаны урыԥхьацыԥхьаӡа аҿыц зуарҳәо, угәы зрықәымҿыӷьуа, аестетикатә гәахәара зурҭо, ахшыҩзцара бзиақәа узцәырызго апоезиатә хаҿсахьақәа зуԥыло.


Абни амаамын цәыршәага дысҩызоуп ҳәа ушԥаицныҟәо, иеиԥш зеиԥшу адунеиаҿ ҿаасҭа дсымбацт ҳәа узылҳәеит.


Ҳанрыдышшыла ашьҭахь, шәааи арахь рҳәан, ҳрыманы еиҵҳәаны игылаз ашьаԥа ҳныҵаргалеит.


Иудыруазеи ара ируа, иудыруазеи шьҭа ара ирҳәо, иуԥылома арахь иҩны, иушьҭарҵома ма алақәа


Иҟалақәахьан рҳәоит, убасқәагьы, ҷытбыжьк заҳаны, аԥсы ибжьы акәҵәҟьоу џьшьаны, згәы кыдшәаны, иахьаԥсра уаҵәԥсра иԥсуаз.


Абар, уажәы Ҭагәыџь иԥа Џьармаҭ иқәлацәа еизганы, иаб дызхьымӡаз аус иара иҽазкны, атәымуаа ықәҳцароуп ҳәа разаагара даҿуп.


Ауаҩы данилак инаркны аҳәарҭа дҭауааӡар, дандухалак, ҽнак, уара узыҩнатәоу ҳәаҭроуп, уара ууаҩуп, ари аҩыза уаҭәам ҳәа иоуҳәар, дуқәшаҳаҭхом, уимоу, алаба шьҭыхны, иҳәаҭра ашә дылагылоит ахьчаразы.


Араҟагьы ҳажәлар убри аҩыза агәаҟра иҭаргыланы ирыман, зыԥсы ҵааз ауаа ачарҳәара руртә еиԥш.


Уажәы, абри иџьашьатәу ажәабжь анҵәамҭазы, сара дырҩегьых исгәаласыршәоит Багада иацәыхарамкәа иаабаз, уи амра зныҷҷалоз аԥшаҳәа.


Рышьҭахьҟа амшцәгьа рышьҭаланы иаауазшәа анырба, рыҽқәа еиҳа иаадырццакит, абар, ирыхьӡарцгьы шьҭа рацәак рыгым.


Сгәы иҭоуп ҳаԥхьаҟа абарҭ агәыԥқәа ԥшааны, аибашьра ахьцоз Кавказ ашьха хыҵырҭақәа рҟны аԥшаарақәа рыцҵара аиҿкаара.


Ани иуватәоу, ахьча хылԥа зхоу иаби уара уаби ишсоуҳәара, изқәыӡзеи?


Избан акәзар, авторитет змоу алингвистцәеи ажәеинраалаҭҵааҩцәеи еицҿакны, насгьы ииашаны излазгәарҭахьоу ала, ажәеинраала аиҿартәышьа асистемақәа иарбанзаалак абызшәа апросодиа ари ажәа абырзен бызшәа аҟнытә иаагоуп, иаанагоит ацырӷызра, ақәӷәӷәара аҷыдарақәа иузырҟәмҭхо ирыдҳәалоуп.


Абзиа уур, ахаан иӡӡом, абри ацәгьоуп уаҩԥсы дызхәарҭам акәымзар, аамҭа днахәаԥшын, лҿыналхеит.


Уи аҭыԥ иқәҵаны, ишьтәаҿы днеины днахәаԥш-аахәаԥшын, наҟтәирахь, ргәылацәа рахь узлацо ахҵысҭахь иҿынеихоит.


Ауаа имоуп уи анаҟа, араҟа, иара итәушәа ибоит Нхыҵ, Аахыҵ!


Қәылара ҳәа уцараны уахьыҟоу, ԥыхьа ишыҟауҵаз еиԥш, анхацәа урыламкьысын, иумблын рынхарақәа, ирыцҳашьа аҳәсеи ахәыҷқәеи.


Сеилыҟә иреиҳәаз рцәымӷхан, ҿымҭ-ԥсымшьа, рылахь еиқәышьшьы итәан Мсым Хәыҷи Ҟансоуи.


Асаба ықәырчны, аанҿасымҩак змаӡамкәа, аӡлагара алу еиԥш, енагь иқәҳаны ицо аамҭагьы иалшом!


Уи сара сзыҳәан жәҩангәашәԥхьарак иаҩызан, ианбыкәыз сара сызҿу аус ас аӡә дазҿлымҳаны анызбахьаз.


Урҭ ажәақәа иҳәеит даҽа џьоукы реиԥшҵәҟьа иаргьы ихы ишаҽԥниҳәоз убартә.


Уи иҩымҭақәа, иара ихаҭа иеиԥш, агәырӷьара рҿықәыҳәҳә, аоптимизм рылыжжуа ауп ишыҟоу.


Абду, дмыццакыкәа рацәак, ҟәышрала ишыҟаиҵо азҵаарақәа рҭак, амаҭа иԥшышьа ак иаҩшәозар ҳәа дшәаны, аедыгьа поет.


Ус анакәха, амҳаџьырра ашьҭахь ҳажәлар аҵарадырра анрымамыз аамҭазы, ашәҟәҭаҩра аныҟаз аҩбатәи ажәла рыҭаны ашәҟәы ианырҵеит, ус иагьаанхеит.


Ашәҟәҭыжьырҭеи атипографиеи русура иазааигәаны иалаԥшхьоу аӡәы иаҳасабала, сара сгәы иаанагоит иҟоуп ҳәа уи аҩыза алшара.


Ашшцәа изнеиуаз рус ишахәҭоу ала, аҭыԥ иқәиҵомызт, уи ишә иадыӷрыло ишадгылоу аначальники иареи индәылшьшьны аҩжыәра ицон, даргьы ргәы анԥҵәалакь инеилыҵуан.


Иара убри аминуҭ азы ашә ааимԥааны дааҩналт Мураҭ, нас егьырҭгьы.


Селым-ԥашьа иара ихангьы, ихазынарҭагьы иара имазааит, иҳәсақәеи иареи еигымзааит, сара нхаҩ цәыҵахак сыԥҳа дыҟазааит лԥацхаҿы.


Скасси, есааира ақәҿиара дуқәа ирызкны инукылалоз аныҳәаҿақәа рхаҭыԥан, иахьа игәкажьгоу ажәамзар ҽеик узымҳәац.


Урҭ ирхыргаз, изынҟьаз-изынԥаз, изҭагылаз агәаҟра бааԥсы, дара ирхатә ԥсҭазаароуп ҳәа акәымкәа, изгәылҩааз аамҭазы итиптәу цәырҵроуп ҳәа ҳахәаԥшуеит.


Хыхь амарда ашьапаны, амаамын хәыҷ неит аҩны аҩызцәа ианырба, зегь еизеит, аҭрахьы иргеит алымҳа ианкны


Аԥшәмацәеи ҳареи нырцә-аарцә ҳаиҿаԥшуа амца ҳаҽҳәатәоуп, ампыл асцәа, ампыл асраҵәҟьа иалагаанӡа, инеиланаршәшәа-ааиланаршәшәарц ишынеимырда ааимырдо еиԥш, наҟ-наҟ азы еиҳа ҳаазыртышаз ажәақәа неимда-ааимдо.


Уи игәалашәомызт аублаақәа заҟаамҭа амҩа иқәыз, иахьынӡааихьаз аҭыԥ хьӡы, ауааԥсыра заҟаҩы аанханы иҟазгьы


Уанду дукәырбанхааит, Ԥхыӡ бзиа убеит, снан, акала уеиҵахап ҳәа умшәааит, Уажәшьҭа уцәа, – лҳәеит дааччан.


Исыздыруам илоу уи уаҩдурас, аха ихырхәа-хырхәо, ичаразны иаԥхьа иаагылақәон аиҽура иақәтәазшәа зыҽзызнымкылоз шьоукы.


Аныхаԥааҩ иахьа дныҳәан даналгалак, ажәлар саарылагылан абарҭқәа срылацәажәарц сҭахуп, угәы ишԥаанагои?


Иара уажәгьы Шәачатәи аиқәышаҳаҭра шәнапы аҵажәҩыроуп ҳәа адепутатцәа ианрыдигалогьы, иаахтны изымҳәо акы имазар ҟалап


Ишԥаҟалеи аамҭа ацашьа, уи иацызны иԥсы инаршьон, иахьа иҭнахуеит, даргәаҭеиуеит, иҟоугь ыҟам инарбом.


Катата ихы дҩахан, аҩны аԥхьатәи аган ахь ахыб ахқәа ахьалалоз ашҟа илаԥш ндәықәиҵеит.


Аӡәы ишьҭақәа асы изанҵар ԥсра иқәымкәа ихы ԥхьаӡо зымҩа днатәоит сгәашәҭ!


Даргьы сара сзы ргәы рҟычхьазар акәхарын, сыкнаҳан сыршьит ҳәа акәын ишырдыруаз.


Ленинградынтәи иаазгоз, Шәача издызкылоз, уинахыс изгақәаз сашьҭалан исыԥшааит рыхьыӡқәа, рыжәлақәа.


Ажьырныҳәамза́, Ажьырны́ҳәа, Ианва́р — актәи ашықәс мза Иулиани Григориани рамзар аҟны.


Шәымҭақәак рышьҭахь, ҳҩызцәа иреиуаз даҽа ҩыџьа аашьҭыхны, амашьына ҳанҭаланы ақалақь ҳалсуа амрагылара шыҟаз ала ҳҿынаҳхеит.


Ухәы-ужьы қақаӡа еилазыргыло амыҟәмабарақәа шацызгьы Асовет мчра аԥсуаа ирыдыркылт дара рымчра акәын.


Ани бжьҩык раб Ноурыз Уанаҿа дҩагыланы, иаҵәца дҩахо абасгьы ҿааиҭит


Ашьыжьтәи аҳауа иалыҩны иаанагон зыбжьы цахьаз, лара лхала лакәым, аҳауагьы алабжыш иазыргоз ԥҳәыс еиҭамҳәак лыбжьы.


Абраҟа иргылахоит Аџьынџьтәылатә еибашьра дуӡӡа аан иҭахаз аԥсараа рҵеицәа ирызку абаҟа ҳәа зныз ахаҳә аҵкысгьы, зегьы адеизаланы, еиқәышьшьы, лахьеиқәҵарала иахәаԥшуан, акласстә ӷәы еиԥшха, ахаҭа еиқәаҵәаны, ажәлақәеи ахьӡқәеи хьтәы нбанла иҩны ианҵаны игылаз аӷәы.


Сымала тәымџьара зны ахара сшыҟоу, уи слымҳа ианааҭас, схы збоит уамашәа.


Абасала, Аԥсуареи аԥсуа культуреи иузырҟәымҭхо ирыдҳәалоуп арыжәтәи уи иацу ажәеи.


Аԥхьаҩ ишибо еиԥш, арҭ ак аҵкыс, ак еиҳа иуадаҩу зҵаарақәоуп, иагьымариаӡам ҩмҭак аҿы дара реимҽхакра.


Абрис ала жәлары знгьы ҳхы ала уск аҟаҵара шҳалымшоуа дҳарбеит.


Уара ажәынҭацәгьа, ари аҳаџь ду, аҳ иҿы уцар, уҵаар, иуҳәо шырахәымгьы уеимҳәари, уара ахеилага!


Уажәы-уажәы кәакьк ахьынтә даҽа кәакьк ахь скыдҳалон, хынкылашьа змам аҽура бааԥс иақәтәоу сиҩызаха.


Иӡбны иаасымаз абжа аиҭабжагьы сзыҟамҵеит, аибашьра амаҵуреи амали ацәызго раамышьҭахь, дарбану згәыхәтәы иахьнагӡахьоу.


Аепосаҿы иаадыруа Нарџьхьоуи адрамаҿы зыӡбахә ҳаҳауеи ахьеиқәымшәо рацәоуп, аха уаҳа ԥсыхәа амамызт, насгьы ҳарҭ аепос аинсценировка ҟаҳҵомызт.


Имаҭәақәа, аныҳәақәа раан ишәиҵалоз, икәымжәы, ихҭарԥа шкәакәа, иӷәақьиа ҟама, иуапа, инапҩымҭақәагьы ԥхынхызак инылаҳәаны, дҩаҵарҵан, дрыманы ицеит, уаҳагьы иҩызцәа роума, иҭынхацәа роума, ишьагашьа ҳәа аӡәгьы имбаӡеит.


Ари ԥсыхәа змауз анакәха, еигәылацәаз еибадырны, рырахәқәа алаԥшцәгьа иацәырыхьчаразы еицхырааны рыхьчара рҽазыркит


Сара скаруаҭ зынӡа аԥенџьыр иазааигәаӡаны игылоуп иара санықәиоугьы ажәҩан агәышҵа ҟьаҟьара саҵаԥшуеит аеҵәақәа сыблақәа хыркуа, ҟәына лыԥшаахла еибыҭоу ҽԥырхала ирхиоу аҽ-ҭуӷан агәышԥы сагәыҵаԥшуашәа.


Даҽа ажәак-ҩажәак ари апиеса иазкны икьыԥхьу астатиақәа рзы, хыхь исҳәахьоу раамышьҭахь.


Арҵу, арҵу хәыҷынӡара, илухуазеи абнара, уахьынкаԥо, уахьаакаԥо, ҳаскьын ӡаӡа уакәабо?


Аԥҳәыс бааԥс ахаҵа бзиа длымазаргьы дыбжьылхуеит, аԥҳәыс бзиа лхаҵа, цәгьа дбааԥсызаргь ак илылхуеит.


Сыгәнаҳа ақәшәартә, иахьала ишухәҭоу исызудымжәыларгьы, уеизгьы ныҳәаҿак мҳәакәа усзышьҭуам, Бабыз!


Аԥсуаа рмилаҭтә ҷыдарақәа иԥшаауазаргьы, рҭоурых далацәажәарц иҭахызаргьы, аԥсҭазаара еиуеиԥшым аганқәа исахьаркны иааирԥшырц азы ибызшәа гәакьа мчхарас иамоу ԥишәарц акәын.


Мариана ԥыҭрак днаиацәажәарц данааҩналалоз еиԥш, апалата ашә анаалырт, иаԥхьа иқәгылаз аибыҭа ааҿирцәааит.


Днышәкыл, аӡәы ибжьы ааиргеит, аԥхьан ухылԥа ухых ҳәа сызҿыз иакәзу.


Саб иацуха ԥҳәыс дааигеит уи дыԥсижьҭеи ҩажәа шықәса аумҵхуа, сан уи аагәнылган, аԥсразы дықәуп саби сани шықәсык ауп ирыбжьысыз, сыԥшәма, лацала лхы аӡыршы ақәылҭәан азы, ддәылысцеит, ахәыҷқәа ҳгәылацәа рҿы икаԥсоуп


Иаб иӡбахә анцәырига, иаасгәалашәан, амҩа ҳахьықәыз, иасҳәеит иаб изыҳәан исаҳахьаз.


Арахь Нина Дадиани илыхҟьаны, инагӡаӡаны Урыстәыла анапхгара дырзааигәахартә, дрыдыркылартә, еидтәалан еицәажәартә иԥсы ҭанаҵы изыҟамлеит.


Дарбанзаалак аус зуа ауаҩы иара ихәҭоу, насгьы изхаша, ихи иҭаацәареи қәнагала изланыҟәигаша иџьабааҧса аиура азин имоуп, зны‐зынлагь ҧсыхәа анимам аамҭазы асоциалтә цхыраара иоулароуп.


Саныҟоу аҵкыс саныҟам еиҳауп, саныҟам сдоуҳа еиҿнакааз сыҭра, зыхшара ҭарааӡаз ажәҵыс аҭра еиԥш, иҭыкка иҭацәуп, илахьеиқәҵагоуп, адунеи аҿы зегь шаамҭалоу азы иршаҳаҭгоуп.


Амшын агәы шьҭакны иӡырҩуан, зны-зынла ацәқәырԥара хәыҷқәа еихәмаруа ахьхьаҳәа агаҿа инықәсуан, иацы ацәгьарақәа иҟанаҵаз азы агәшәа аҳәозшәа.


Анаҩстәи ацәаҳәақәа аҿыц цәа рыҟәнуп, иагьырныԥшуеит арыц аргәӡареи арџьаџьареи ирыдҳәалоу амотив.


Уаҟа иқәгылан Аԥсны ԥхьаҟатәи аԥеиԥш шәи ԥшьынҩажәа градус рыла иназырҳәы-аазырҳәуаз азҵаатәқәа.


Иаԥхьа дгылазшәа ибон, ихы идыруа дааҟалеи уажәи рыбжьара, дзыхӡыӡаауа апатреҭ ианыԥшуа, зшьапқәа ԥданла иԥаху, зыхҭырԥа еиқәаҵәа зхарҟаца изхоу, заԥсуа кәмзцәа еиқәаҵәа, акәмзцәа блуз цәыш ақәҵаны изшәу аԥсуа хаҵа, иара зыблақәа рҭаԥшра инасыԥ иаламшәаз иаб иашьа Адгур.


Еилгароуп, аха еилгом, Разан, еилгашьас иамоузеи ладеи ҩадеи џьара ԥсааиҭакрак ыҟаӡамкәа аибашьра иаҿызар


Ааи, аҭыԥ ҳамоуп, еилгаӡамкәан, анахьгьыарахьгьы еиуаӡамкәа, исцәагозеи ҳәа Абас иажәақәагьы наԥишьт.


Уи илирика ахаа-цәа аҟәнышьшьы иҟоуп, иҩуп Аԥсны инижьыз, бзиа иибоз аԥҳәызбеи иареи ирыбжыьсуаз асалам шәҟәқәа раҳасабал.


Сара нымҩахыҵ снылаиеит ҭыраск, сыԥс маҷӡак иааивызгап ҟасҵан, сыҟазҭгьы иҟалашазгь здыруаз, сҩаҵҟьон, ха, схәыҷымыз, сгаӡан.


Изыхҟьа-зынԥа сыздыруам, аха урҭ амшқәа рзы мчык сартәомызт-саргыломызт, исыхон Аҟәаҟа.


Дыԥхашьаны ҿылҭуам, лыблацәақәа еиқәыԥсашәа даагылоит, нас, иаалырҟьаны, аҳәынҭқарԥҳәыс лҿаԥхьа дшьамхнышгылоит.


Арахь хазы анаплакқәа урҭ ахәылԥазқәа рыхә ршәон, нас ҳашәҟәыҩ ҩцәа агонораргьы раҳҭон.


Сара сыччабжь аҵх иалаԥсон ахьхьаҳәа, сыкәа иҭаԥсон еҵәа гәарҭак ҿышәшәаны.


Аԥхьа игылоуп Дамшә, уи иашьҭанеиуеит акәаҭана рҳәазо иназго Аҽада, иӷәыруа урҭ ирышьҭоуп аҳәа Ӷәыта.


Ашьыбжьон зышәқәа кыдырҟацаланы иаркыз ауриа синагог ҳнахыкәшан Саша Виноградови сареи ҳналалеит аџьармыкьа.


Иагьымшац макьана, урҭ рыцәаԥсымҭа акәзаргьы ҟалап, аха усгьы аццакра аҭахын.


Сыстатуиа лықәхәаша Агаҟа ицеит, сымҩанызаҩ ихҭырԥа шәыршәыруа акарл қәыц амахәҭа ихшьны игылан, иара усгьы дыӡхьан.


Анхаҩы иҩцарагьы ҩы агымхозароуп, бзиа иибоз арыжәтә ахь иажәа ниаигеит.


Иӡамҩа ҟаԥшьқәа, аҵәахаҳа еиԥш, хәыҷык иаалгәгәзи, иԥынҵа иаша ҟәрышәи, ила ҭыџьџьаақәеи, иқьышәқәа, ахәыҷы қьышәқәа реиԥш, хәҷык иԥахә-ԥахәӡа иҟази, ахьҩеижь иаҩызаз, аҩада иԥхьаҳәаны иҟаиҵоз ихахәи, ихаԥыц ԥшӡақәеи зегьы дара-дара, даара скульптор бзиак еибиҭазшәа, убас еиқәнагон, еинаалон.


Акызаҵәык суҳәоит, убри нагӡа аламыс Зырҳәо акыр угәы аҵан инханы иҟазар.


Анхаҩ иашҭа аԥсы ахазҵо, Радеда ашәа ахәы ихыҵп ҳбыргцәа, шәрықәтәа шәҽы ҭоуӷанқәа, чоу ҳәа шәышьхәагь нашәырба, изыԥсоузеи ҳашҭа шәҭамкәа, ҳаччабжь цапеи инкаба.


Аҳәынҵәраԥшьҵәҟьа асас изы сыхәда ԥысҟап, аҳәазаап, Аҩӡаа рыџьма ҭакны кәашара ианцоз еиԥш


Уи идинхаҵаратә кәгылареи иҿыԥшылареи ракәызҭгьы, аухантәарак уажәы-уашьҭан акамыршшақәа, иҩсыхәлҵәраарашәа, сгәы-сыԥсы дырхынҳәуан.


Тематикала Ахаҳә еиҩса аҩбатәи ашәҟәи ажәабжь аҭакәажә Расидаци ахьеиқәҿырҭуа ыҟоуп.


Сара ԥшәымас исымоу, сызцу Иаков Иван-иԥа иоуп, убри ишиҳәо сныҟәоит, – сҳәеит иара иахь снаԥшуа.


Аамҭа анбжьыс, Абзагәи Ҟаимаҭхани реибагара шыҟа лақәаз цқьа ианеиликаа, насгьы, аус ахы аҵхшьа усҟак иаԥсуа ламысымзаргьы, иахькылсыз ахьнырхагаз азыҳәан, Абзагә дизгәдуны, днаилабжьа-ааилабжьан, динышәаны далгахьан Кыҷа.


Избан уҳәар, абырзенқәеи ҳареи жәытә аахысгьы ҳаизыҟазаашьақәа акала ишьақәгылан иҟан


Иҳамоуп араҟа аклуб, аха Адица, ашьхақәа рымҵан ишьҭоу ҳара ҳқыҭаҿы ушыкәашои, ушышәаҳәои, иауам, узышәаҳәом, ус узыкәашом даҽаџьара.


Иауам, иҟалом, аамҭа сымам, нас-насшәа сахәаԥшып ҳәа уаҩ ииҳәоз, иахьцаз-иахьааз имырбаӡакәа аԥхынра зегь дналнагон, араҟатәи аҭакари аҟыба-ӡыбеи дышрылагылаз.


Медина Сидониа хәыцрала иҭәны инеиааиуа, зылахь еиқәышьшьы ауада иҩноу агерцог Альба ихы наиқәкны.


Адемократиа ацәырҵшьа абас иҟалеит, аха нас адунеиаҿы ажәлар рымчра аиааира азгаҵәҟьоушь?


Музафер лаша абри анылҳәа, Гомер иҩымҭақәа рзгьы иҟәнумшьо жәытә фырхацәа дуқәоуп ҳабдуцәа сҳәан, ргәадура саарҩышьын, дырҩегьых сҭоурыхтә жәеинраалақәак лсырҳарц аасҭаххеит.


Иҭагылан қьырмыт ҟаԥшьыла ичаԥаз ҩнык, ахы-аҵыхәа улаԥш ахьымӡо, ашәаԥыџьаԥ ахашьшьы.


Аӡынра сышьҭахьҟа инхоит, зегь акоуп, избанзар, ҿыцәашьа ҳәа амаӡам сымца, саԥхьаҟа иҟоу, исыԥхьо ааԥынроуп.


Иара убас ҵабалаа ирдыруан, Леон иашьа гәакьа, аҳ Рамзыц аҳазарқәа дышрымаҳәыз.


Шәгәы кашәмыжьын, агәра згоит жәабжь бзиак аҳауа ишышәзалоу, схы-сҿы акы анихызшәа, сгәы, иара итәала инаирӷәӷәан дындәылҵит Прохорович.


Абарҭ ахҭысқәа рышьҭахь, Аԥсни Аахыҵ Уаԥстәылеи Рхадацәа Сергеи Багаԥшьи Едуард Кокоиҭи Москвантә рышьҭахьҟа ихынҳәны имааицкәа, дырҩегьых Кремль ашҟа еиҭанарԥхьеит.


Анцәа игәарԥханы иишаз аҳәынҭқаррақәа рҿы ҩышә хышә шәышықәса рыҩнуҵҟала иҟамлашаз аиҭакра дуӡӡақәа ҟалеит сара сызхаанхаз, аҭоурыхтә аамҭа кьаҿ иалагӡаны.


Аламыс аԥсы ҭаӡами, уи еизымҳаӡои, имҿиаӡои, иацәтәыму канамыжьӡои, иазеиӷьу шьҭнамхӡои?


Уи макьана уама шәа илгәаԥхоз адәахьтәи иԥшра акәын, убри акәын ма ӡалагьы дзызхәыцуаз.


Акәты абгахәыҷы шажьаз кәтыӷра хәҷык хара аккарахь ицалон, фатәы ԥшаара ҳәа.


Џьанҳәаҭ ԥхынгьы-ӡынгьы изеиԥшны шьыжьы дгылон, аҭаацәа амаҵурҭаҿы ианааилакь, агәгәаҳәа амца еиқәҵаны дшахатәаз рбон.


Ашьҭахь, иаб иаҳра ааникылеит, аҭырқәцәа рахь аҽадкылара еиӷьшьаны иҟаз, Қьалашьбеи иҷкәын аиҳабы Асланбеи.


Аҭырқәуа сулҭан имшынуаа иааргоз ауасажьы аџьыкхыш ақәԥсаны ирҵааит, акәац афҩы мго иҟарҵагәышьеит, аха ани ауарбажә аӷба иаго амбо, ауаса жьы афҩы амаҳауа иҟахызма


Амшын еиԥш ауп ишыгазго аԥсҭазаарагьы, џьарах инеизыҵәан иажәлалап иара ацәқәырԥа гәымбылқәа, ӷәӷәарҭас иҟоу зегьы рыбгауа, иҟанаҵаша аныҟанаҵалак, нас иӷӷарахоит, ишнеихуа аԥслымӡ шыра иалабаз аӡеиԥш, џьоукрыԥсҭазаара нықәрӡыҭны ицоит.


Угәы абас иузырхьыз, иага умҳәан, саргьы суаҩыми, иумбазшәа, иумҳазшәа уҽыҟаҵаны хара узцом, иахьа уаазхьамԥшыргьы, уаҵәы уазхьаԥшуеит, аҵәыршеиԥш иахьакәым аҿынаурхаргьы ауеит, аха ҳара уанӡаҵәҟьа ҳамнеиит.


Уи са исҳәақәоз лаҳаӡомызт, сылбоит ҳәангьы сыҟамызт, даҽа дунеин дызлаз.


Абас иҟоуп хашҭра зқәым Қьаазым Агәмаа илитературатә ҭынха хазына аԥсуа культура иазынхаз.


Убриазы, арахь Кәышә амҩа дшықәлоз анеиликаа, иаргьы диҳәан, аҩызара изиуит.


Бырдыӷә шьаҿақәак ааҟаиҵахьан, аҩы мыцхә ижәызшәа даабырбырын, нас зшьапы ыҵаԥырҟаз аҵла аиԥш днеизҟәыҿын, деизҟьа ашьацра днылаҳаит.


Убри анаҩсгьы, абзырбзанқәа зықәгылаз аӷбақәа ҩба руак Вепр захьӡыз, егьи


Ахәылԥаз акрыфара-акрыжәра еиҳа уаҩы ианигәаԥхо ҳнапы наҳаркуеит, егьа ҳаидхаларгьы ҳнышьҭаланы аԥсшьара анаҳҭахугьы ҳиарҭақәа рҿы ҳҟалоит ҳәа акәын Кьарантыхә исасцәа шгәыӷуаз, аха


Уаанӡа ицәажәоз, аԥхьа ииуа-ииҳәо дақәымшәошәа даагазҽазт, аха, ашьҭахь атрибуна аанижьын, шьаҿақәак ишьҭахьҟа днаскьеит.


Абри аиҳабыра ҳәа иҳамоу, апап жакьа ду инаикрны, уск уаҩҵас иаҳзыҟаиҵо ҳәа аӡәгьы сымбеит.


Аполлон Думаа аԥсуа жәлар рдоуҳатә мазарақәа зегьы иреиҳау рсахьаркыратә литературеи, зқьышықәсала ақәра змоу, ибеиоу рҿаԥыцтә ҳәамҭақәеи бзиа ибоит, дрызҿлымҳауп.


Даара еимаркт-еиҿаркт, аха хҩык ирзыӡырҩуадаз, ақырҭцәа дара ртәы иадыргеит, Бабушера ахьӡ аахыхны официалла Бабушара ҳәа ахьӡырҵеит.


Аҭауадцәа русқәа ахаангьы инҵәаӡом, уи аасҭа ирласны уахьыбзиахаша уазхәыцлар еиҳа иузеиӷьуп.


Ҳара ҳҿы аинститут акәым, арахә рхы назҵаркшаз хыбрак ҽеины ирызмыргылеит, игылазгьы, жәаха абӷа асы лақәыӷәӷәан, иҭаԥҵәаны илеиланажьит.


Уи иҭахын, абанҭ ахысра хзыртыз зыҩнатәоу ауада аҿынӡа дна ӡаны, рҿы еихазкша акы рылаижьыр.


Иара, аҳәынҭқар дуӡӡа, Ҳәына Ҳәынаԥ-аԥа азыҳәан ихьымӡӷны, иаҭәамкәа иаԥхьаӡеит уԥҳа ԥҳәысс дсыҭ ҳәа аҳәынаԥ ччиаҿ ахы анагара.


Ани дҟәышымзи, ари еиԥш ашәҟәы лхаҵа ишимыҩуаз лдыруан, аха ԥыхьатәи ланхәыԥҳа џьара маҳагьарак шыҟалҵаз аҟара гәҩарас илкит.


Сцәеижь сара истәӡамшәа, аԥша назҵасыз аҵысхә еиԥш, акы иагоит иқәырԥраан.


Лена аӡиас дуӡӡоуп, аҩызцәа, уахәлашәар ацәцара мариам, аха, ус сҳәаргьы, аӡ хәыҷы уага, аӡ ду уага уагеит!


Зхатәгәаԥхарала идәықәлазгьы, мчыла иаарцазгьы еиҩырго акгьы ыҟам, џьаҳанымк еицҭашәеит, уи арахь уаҳа ҭыҵшьа амам, угәы иалымсын, дад, хараӡа еиӷьын, шәыԥсадгьыл шәшықәгылаз шәырҟәаҟәар!


Иҵыхәахь иҩеиқәо, насгьы, Иааиԥхьаӡаӡом зынӡа уаасгьы, Ироужьуа ахаҳә, ишьап иаҵҟьо, рыгәхьаа ҳәа икым зегь ацҟьаргьы.


Инапы наиҟьеит, баша исҳәоит, сыбжьы заҳауада ҳәа аанаго, нас, ԥыҭрак игәы дынҭахәыцын, сара дсыхәаԥшуа, иажәа аахиркәшеит


Поетк иаҳасабла Беигәаа Омар арҿиера ус инапы алакыуп 1918 шықәса инаркны. Уи инапы иҵыҵхьеит иара убас аԥсуаа рбызшәеи, рҭоурыхи, рмифологиеи ирызкны акыр иаԥсоу аусумҭақәа.


Сгәы иахәоит аҟәыӷа данцәажәо, ишьаҿақәа хьан ҭаӡа, иаԥхьаҟа даанаскьеит Кьынтышә, нас Раԥсҭан иахь даахьаҳәын, Кыҷа изы


Игәырӷьахәӡа имҩаԥысыз ҳныҳәа ҳалацәажәо ҳшаауаз, даасыхьӡаны раԥхьатәи сықәгылара сыдылныҳәалеит Сабигьы.


Сбыхьчаргьы ауан, сыбхьымӡар гәнызго, Насыԥын сақәшәар схы ахьызго, Сымала сахьцо, Сымаӡа сыхцо.


Ус лахьынҵас исымагәышьан, иакәым ҟасҵар, слымҳа санкра анцәа азин уиҭеит.


Аибашьра адәаҿы, аԥхьа ижәылаз анҭахалакь, ашьҭахь инеиуа шжәыло еиԥш, иҭахаз ацәқәырԥақәа ирышьҭагылаз, аԥаҩ рхы адԥырххауан.


Снапы иҟанаҵеит абраҟа сара амса, зны абраҟа, иҟалаз ҵәак еиԥш, сыҿшәап.


Урҭ, ҵла шьаҭа нмыжьӡакәа, ирылгон, иааиуан, ҳаиҳа зылшода ҳәа, еисо.


Ирыӡбеит иеинышәарц, гәалагь рымамкәа шьҭа, ахнатә аахыс иеицәнымхозшәа рнапқәа еикәдыршарц.


Уамак зҵазымкуа еимакы ыҟоуп, сара сырбар реимак иаҳагьы ирласны аҭыԥ иқәырҵоит, иҟалоит ахԥатәи иаҳагьы даҭахызар ҳәа иӡбан, деиҭаахынҳәын ашә аӷьеҩ-аӷьеҩ ҳәа днасит, аха аӡәы анҿиҭуа ҳәа дымԥшыкәа иаартны дныҩнашылеит.


Сеидру, егьырҭ ихдырҵәаз абырзенцәа рыҩнқәа ирыҩноу ауаа рыжәлар иреиуоу ракәхап, аԥсуак усгьы ихы иаҭәашьаны ҳаҩны дыҩналап ҳәа сыҟам.


Кавказ ахлаԥшҩы дуӡӡаҵәҟьагьы изымбатәбаран рҳәоит, аԥсуаа раҳҭнықалақь заҟа рхы ақәырҵоз, заҟа рҽаҿыршьаауаз.


Убас шакәызгьы, ҟазшьала дара реиԥшымрақәа реиҩызара иаԥырхагамызт, иԥкымызт, аӡәи-аӡәи хеибарҭәаауан.


Дышԥабзиаҵәҟьоу иаргьы, амацәыс еиԥш дааимнарҟьон цәалашәарак Асиа, дцәыҵԥшны уи даннахәаԥшлак.


Уи лакҭала ахаангьы димбацызт Хьымца, аха иара ус лцәажәашьала, лыхныҟәгашьала дигәаԥхомызт, Асида иахьлаҳауаз, ахаан димырџьацызт, аха дшицәымӷу лдыруазар


Абар иҵуазеи шьҭа ахынҭаҩынҭара иҭагылазиижьҭеи Қрисна, ма лыԥҳа дыԥшааны ажәа хаақәак гәакьаӡа уи лгәы илызнықәымшьит, ма быззыԥшуазеи бара, агәаҟцәгьа ҳәа, даақәлмыргьежьааит.


Саб Ҳамырза дызлаз ҳаҭыр иқәырҵон, хар змам аӡәы ҳәа дыԥхьаӡан, дуаҩыразын, Анцәа ииҭаз ичеиџьыка хәыҷы инапы иқәҵаны дгылан, иҿцәажәарагьы хаан.


Уи дыҩуеит, дыԥауеит, ҭынчрак имаӡам, иорганизм аџьа аирбоит, ус анакәха, уи ааԥсара иҟанаҵо аҟара афатә-ажәтәгьы аҭахуп, иаҭахуп иорганизм иазыԥҵәоу акалори.


Аԥсны аҳ Ҳамыҭбеи Чачба ибираҟ акәын, егьи ацҳаражәҳәаҩ, аинрал ирхәҭа абираҟ акәын.


Ҳәарада иҟоуп аҵас еилазго маҷҩымкәа, иаҳҳәап, иара имаҳәыла Кәынта урҭ рыгәхьаа шикым еиԥш ачарақәа рахь ацара агижьӡом, аха, аҵас еилоумгар амуӡаҵәҟьогьы иҟамзар ҟалап, аха аҵас анеилоугах, ма зынӡа уҟәышӡазароуп, мамзаргьы иара аҵас ахаҭа еилоугартә иҟазароуп


Убри ашьҭахь еибырҳәоз убасҟатәи хшыҩзышьҭра дук Нара иалҭаӡомызт, аԥхьа илаҳаз анаҩс, зегьы акыр иҵакыдан.


Урҭ акәҷарақәа ираҩгатәын, ичалоушәа, изыԥыруашәа ахы дырбаны, ахәыҷқәа ахьырԥшны иамгеи зымҩа!


Ара иҟан Заур иаҳәшьцәа Еҭери, Нелли, иара Заур ихаҭа, Нугзар.


Иара ашәҟәыҩҩы ихаҭагьы аиҭагара ус аҟны илиршаз маҷӡам уи аԥсуа бызшәахь иеиҭеигеит


Аҵыхәахь ԥслымӡроуп, џьара-џьара апҟызи ачалеи зхықәиааз, аӷуҳәа ашыӡ кәыбырқәа зхаԥыруа аӡытҟәақәа ҭатәоуп.


Ишԥаиурыз, аҳәара аҽи акәадыри аанагоит, аҽы знык ақә тәара акәым.


Колхида аҳәынҭқар Саулахә ихьӡ иадырҳәалоит ҳара ҳаамҭа ааиаанӡа аҩбатәи ашәышықәсазы иҭыжьыз аабҩатә ԥараҿырпы.


Ҳкиномеханик Галкин сиԥхьан иасҳәеит аҩыза даларԥшны, шаҟа иҭаху акинофильмқәа ииҭарц.


Абас уи, қәрала дышмаҷӡазгьы, Оҭҭомантәи Ҭырқәтәыла дагәрагаҩ-дуны дшыҟалаз, гәык-ԥсыкалагьы амаҵ шиуаз, аха дшааи-шааиуаз агәыҩбара рыбжьамлар шамухыз


Ашәҟәы зыҩуа, изкьыԥхьуа, иҭзыжьуа иҷыдоу абаҩхатәра рымазаргьы инцәақәаӡам, иуаауп ҳәа ари азҵаара снагәыларԥшны исазҳәашаз ҳәа сыкәша-мыкәша аӡәы дыҟамызт.


Нас амашьынақәа зегь ааникылан, зцәазтәым аԥҳәыс леиԥш сыжәҩа даҵагыланы атротуар аҿынӡа снаскьаганы саауижьит.


Ҳәашьа амамзар ҟалап аԥсышәала ҽыҭ ԥҭеиқәаҵәак ҳәа, ԥҭеиқәаҵәа ҽыҭк ацымхәрас ирҳәом аԥсуаа иара убас сҽаԥшь ҳәа, аҽыз ҳәа ауп ишырҳәо.


Ауаажәларратә шәарҭадара Акомитет, уи напхгаҩыс дарҭеит саб иашьа алықьсандр, амилициа ҳәа изышьҭаз, иахьатәи ала иуҳәозар, Аԥсны аҩныҵҟатәи аусқәа рминистрс дшьақәдырӷәӷәеит Маршьан Таташь.


Акыраамҭа иаҳамфацыз ачашә ӡны ачашыла иалхны, ашьақар аҭаны ачаи ҳдыржәит ҳаҳәшьцәа.


Сдәықәлеит, сцоит сара уахь, ушьапкырҭа ақәиҭра ахыҟоу, сабацәа рдин ицқьаны иахьныҟәызгаша, цқьасы исымоу иахь?


Арыжәтә ахаҭа иамоу аԥшра уӡамҩақәа ҭыҷҷаауа уахьыҟанаҵо мацара акәым, уара уоуразоуроу зегьы амаҷар иамоу ахаара улаланы, улаԥш иааҵашәо зегьы урызԥышәырччо, ухаакәакәараӡа адунеи уқәнарԥшуеит, ҳәара аҭахума, ахы иоужьны, аӷәра ахумыршәар


Ҳара ҳбызшәала иҭыҵуа иарбанзаалакгьы ракака сқырҭуоуп ҳәа зхы зыԥхьаӡо иҩны иауазар ауп.


Уахаҵәҟьа сыҩны, сгәара нықәццышәаа ицаны, абраҟа иқьаԥҭаха днықәыԥшыр, иара изыҳәан имшаԥшарахоит, – иҳәеит Бинагә, имцума исҳәо ҳәа Хаџь гәагәа дылзыԥшуа.


Аха иара уи лышҟа данынаԥшуаз, ииҳәозгьы лмаҳауа, лхаҭа илҳәазгьы лхашҭны, дшанханы, даҽаџьара дыԥшуан Цақәа.


Арахь хазы, исшәыз агәабанақь иадҷаблахьан сыхәда иалҵны сыкәа иҭалоз сыԥхӡы.


Убарҭ иреиуаз ашьапылампыл асҩцәа Аҟәатәи ркоманда азыҟаҵаҩ ижәла Есарҭиа акәын ҳәа сыҟоуп ари аныҳәаҿа даҿаԥеит.


Усҟаноуп аҩы, аӡы зҳәаз иеиԥш, зегьы аныҟоу, аха уи сҳәеит ҳәа, Алиаси Ҭорҟани ишырҳәо акәхап, нациҵеит.


Дал аԥсҭаҿы убас ицәырҵыз афырхацәа драԥызаны даагылт Аӡын Данаҟаи ҳәа арԥыс еиҵамхаӡак.


Ҩбагьы лара лгәы изымцозар, ақыҭа зегьы инахлырҵәон, иҟала жәдыруама, абни, абаа, бзиа бызбеит, бсыцца ҳәа сеиҳәеит ҳәа илафхуа.


Абри дырны уҟазар, уҿазаргь уажәыргьы, уаҵәызны унылагылар ауеит уара шьацрак.


Инҵәаӡом уахатәи аҵых, сылацәа ҭаауам, уи азы аҵых ауеиҭаҵых, аҭыԥаҿ иҵысуам.


Суҳәоит, иҵсны инеиуа абаҳча, умцарц ашьацра нарҟьацны, уазхәыц иац абра саныҵаз, ашьацра исцәылашәаз сыԥсы.


Машәырла еиқәшәоу, мамзаргьы сани саби аӡәы ирыҵеиҳәоу, ишыҟалаз сыздырам, саниз амш ахьӡи исыхьӡырҵази еиқәшәоит, араб бызшәала


Ҳҩызцәа Бабуца, Циала, Мажара, уара, сара, ҳахәҩык ҳаамышьҭахь, егьырҭ ҳҩызцәа ҿыцқәеи ҳареи ахәылԥазқәа еицымҩаԥаагартә ҳзеибамдырцызт, ҳаизааигәамхацызт.


Даҽа џьоукы иршәозар, аресторан ирацәаҩны иаҭаар, шәара иаҳагьы ишәзеиӷьми аплан анагӡаразы, – лҳәеит Аминаҭ, уаанӡа Ҭарсхан ииҳәаз цқьа илзеилымкаазт.


Дыҩныӷызыӷызит аԥҳәыс, лгәы иҩалаҵәа-ҩалаҵәаз лылаӷырӡ илнамырҳәауа, зҿы аус лымаз шпартизанцәаз анеилылкаа.


Думшьын зынӡа, дрыцҳауп иҳәаргьы ҟаларын иаарыхьӡаз аӡәы, аха Лаврент уи ииҳәаз иирҳауамызт, уимоу, илшозар, алажә еиԥш дырҳәазаны, амҩа нымҩахыҵ днышьҭеиҵон.


Уи аамышьҭахь шьарда аҵанакуаны иԥхьаӡатәуп иҩымҭақәа дац-ԥашәла жәлар ражәарҿиара аԥсуа фольклор иахьаларсу.


Амреи, аԥшеи, аси шьаҟауаҩык дышнеиуаз, амҩан иниеит Амреи, Аԥшеи, Аси.


Мзымҭа аԥшаҳәа ахықәан ҩынрак аҿы ҳаанҿасит, аха атәаха, аԥсшьаха змадаз Гәбаа адәы Помпеи иззаҩызаз сзы.


Аӡиас анырцә, аус зуаз анхацәа инарыдгылаанӡа, уаҳа ажәак иҿыҵымшәеит Раԥсҭан, баша аԥша иагон Кьынтышә игәыбзыӷ ажәақәа.


Иара абри аамҭазы, Чача Грышьа-иԥа Кәыҵниа аибашьцәа рызгьы иара ихазгьы иԥш алигарц, аҽнышьыбжьон Данел Багаҭелиа ицәаӷәацәқәа ҵакны, Ԥанган Нодари Едик Иликәа-иԥеи ицны иашҭа дааҭалеит.


Нас, акамбашьқәа рааԥсара рхашҭаанӡа, ифырмахьҵә ааимданы инарыхҟьаны, арҵәааҳәа днарыҵаҳәҳәан аҩада иҩкыдиҵеит.


Ирацәаҩын араҟа иара убас, Хьзан дзаԥхьагылаз Леон иқәлацәа, аҵарахьы данцоз днаскьазгоз, уажә ихацәарԥарцәаха иҟаз аҿар.


Шар Алҭыхә игәарбжьара банаабжьала бара, Алҭыхә иашҭа ауаа ҭәны иқәгылан ианыбба бара


Амала, ажәабжьны акырынтә ирҳәо исаҳахьеит ҭариаа Цаблы-иԥацәа маҷҩымкәа Ҭырқәтәыла иахьагьы иҟоуп ҳәа, нациҵеит Басиаҭ.


Уи истатиақәа, ианҵамҭақәа Аԥсны анҭыҵтәи ажәларқәа иднарҳауан аԥсуаа арыцҳара ишақәшәаз, рыԥсадгьыли рхи еиқәдырхарц хацәанмырха ишеибашьуа, бзанҵыкгьы ишхьамҵуа.


Аҟәа аҵыхәа амазар снамҵасны искыртә сааихьан абар, иаарласӡаны Гал инадгылон ҳдәыӷба, уаантәи


Ахәыҷқәа ринтересқәа зыхьчо, урҭ патриотцәан рааӡара дазҿлымҳауп, ахатәы бызшәа анарха аиура дашьҭоуп.


Шора Ногмов иоуп аԥхьаӡа аедыгцәа рҭоурых еизыркәкәаны аҩра аԥшьызгазгьы, иааиԥмырҟьаӡакәа арккаратә идеиақәа дырзышәаҳәон.


Аха абраҟагьы урҭ тәамбарала данрывала, дук хара имгакәа дареи иареи рыбӷьыцқәа ԥыжәжәо ишалагаз, аиҳарак Лыхны иаҳҭынраҿы маҵуҩ-ԥәызбас иҟаз лҟнытә хшара даниоу, уи диҵәахырц Петербургҟа данига, аурысқәеи иареи мыцхәы еизааигәахеит ҳәа анраҳа


Ишьҭиааны адашьма иқәла иааиуаз амцабз шьапҿаршә лзы ҟанаҵан, акәапаҳәагьы длахәланаршәит.


Ссиршәа иубаша, аӡы иаго ҳәҳәабжьы иаҳаӡом ҳәа, арахь џьоукы урабжьоит, уара узҭагылоу зумбозеи?


Урҭ Баалоу ашҭаҿ иҟаз ҳар, иахьатәи ала иуҳәозар, рыштаб еилаԥырххаарц азы уахьгьы ихысуан.


Адгьыл сырԥхеит, иаамҭоуп ажәла акаԥсара, аӡаӡа сырбеит, рыҭра иҭца, адәы инықәҵа урахә.


Урҭ ахьынхо адгьыл иашароуп, ақалақь иазааигәоуп, ари аҭыҩра иаҩызам, амҩагьы каххаа инагоуп рыҩны.


Аха, уи сҳәеит ҳәа, дагьыԥшқамзар акәхап зынӡак, рҵаҩра даартә аҿынӡа дааизар.


Уи ада башоуп, уи анырхьымӡаҵәҟьа иҭахеит, Аха, Абрыскьыл иеиԥш, аҳаԥ ҭылашьцаа иҭахеит


Урҭ иҭамхар ада ԥсыхәа шыҟамыз анеилыркаа, ҩыџьа-ҩыџьала рнапқәа еикәыршаны, аԥсра иаԥылт, усгьы ишьҭан.


Ирҳәеит, зынӡа ддырӡуан, мамзаргьы хәба-фба шықәса дреиҵахомызт, аха ихьӡ сгәалашәом, убасҟан асуд аҟны дукатс иҟази, асуд иписари даара ицхрааит ҳәа.


Уажәадагь исымбацыз, исзымдыруаз шьоук сԥылон, акызаҵәык иџьасшьоз аҷҷаҳәа аԥсшәа рҳәон.


Уи Николаи жәашықәса раԥхьа иани, иаби, иареи арахь изыӡхыҵуаз сара дсықәшәарц азы акәзаарын.


Уи игәалашәоит зны ахәыԥшқа еиԥш иҟәашкакараӡа иҟаз Ҟансоураа рыцгәы идәқьан иахьыҩналаз азы мацара, иаадәылган агаз ҩақәҭәан амца шаиркыз


Нанду дбыкәыхшоуп, ус анапҟьара, ибҳәогьы иҟабҵогьы башоуп ҳәа аанагаргьы ауеит, – лҳәеит Ардушьна.


Аԥсабара ԥшӡа гәыкала, абжьы хаа ргәыкы, иазшәаҳәон ҭынч иқәтәа аҵла, Аҟармаҵыс махәкы.


Аҵлақәа игылаз зымахәқәа хахаӡа, ачамгәыр арахәыцқәа реиԥш ашәа зҳәауаз, аҟатақәа рхибаҳәа уажәы иқақаӡа, аиаҵәахара иаҿуп сахьырзыԥшуа.


Асы, Сыгәҭыхақәа рахь, Алакә, Ақәыџьмақәа, Аҵыхәтәантәи аччаԥшь, ааԥынтәи ашәа, Поетк иажәеинраала шеилдыргаз, ахьажь уҳәа егьырҭгьы.


Мамзар, уажәы араҟа уара уеибга-узҩыда уаҳзырбодаз, – иҳәан, аацаа ржьи луман иџьымшьқәа лҭаирсын


Ашәҟәҩҩы игәабзиара ҵнашәаауеит акәымзар, сара стәала, уахынла аусура еиӷьу акгьы ыҟаӡам


Уџьип еиқәызза ашҭа иааҭалон, уаргьы уеиқәызза уааҭыҵуан, фҩы бааԥсык уԥынҵа иҭасызшәа, ухы-уҿы еицакуан иаразнак


Ҳзышьцылазоуп, иаҳдырҵазоуп, сааԥышәарччан, лафқәакгьы нацысҵеит, аҵыхәтәантәи аамҭазы исҿагылоу даараӡа срыцхраахьеит, еилаланы, ҳамҭак сзыҟарҵароуп.


Дааҟәымҵӡакәа ихы аус адиулалароуп, изымдыруа иҵалароуп, уи есқьаангьы идыруазароуп аҿарацәа иара еиԥш даргьы рдырра иацырҵарц шырҭаху.


Иара ада ус шсымам асырдырроуп аԥхыӡгьы, иаракзаҵәык сшаз хәыцуа, исхашҭыргьы шысҭахым, ирлас-ырласнгьы ишыс гәалашәо.


Ҳаргьы, нан ҳлымҳа кыдҵаны ҳӡырҩуеит, цәгьак рҳәару, бзиак рҳәару ҳәа, аха макьана аллаҳ иџьшьаны, зегьы ибзианы ибыхцәажәоит, бдырҽхәоит, – лҳәеит.


Ажәылара дуқәаҵәҟьа изымгәаӷьызаргьы, абзарбзанқәа рыла дхысуан, аминаршәгақәа ихы иаирхәон аӷа, еиҳарак Мрагыларатәи афронт аҿы.


Иаалырҟьаны илгәалашәон, лабду данԥсы ашьҭахь, лымшираз, анышәынҭра иазааигәаны ашьаԥа еиҵых шдыргылаз.


Аццышәхара иаҿыз аҩны иакәшаны игәарҭеиг Даҭикәа иҩызцәеи иареи, инеины иалаԥшит, аха уаҩытәыҩсак имҭа-ишьҭа џьаргьы ирымбеит, цәыббылфҩык ҭьы рԥынҵа инҭамсит.


Ашьацаагага иалшаз абом, Ҳаскьын бӷьык мқәацазар, Адгьыл иқәнакыз канӡазар, Цәаакырак змыхәаз адгьыл шабон.


Сцеит сахьцашаз аӡы сырсны, шьҭахьҟа сгьежьит гәыла сдысны, инеиуаз аарлаҳәа шьамхны, аӡы еиҩысҵәеит наҟ сласны.


Сара издыруеит абри адгьыл, длашарбагаха, сара саԥхьа зны шеқспир дугьы дшабаз.


Ус иауазма Лашькьындар, аха иԥымҵәеи уи аҟәаҟәа, иҟам, иӡит ахабар!


Ашьжьымҭан данааԥшлак, амшын, ашьхақәа, Аҟәа ақалақь уҳәа, уара иутәу рцымхәрас, дынхыԥшылоит Волга, дналаԥшуеит Саратов.


Ишазгәаҳҭахьоу еиԥш, Таиф Аџьба ишәҟәы иану аҿаԥыцтә ҳәамҭақәа рҟнытә иаагоу асиужет хәыҷқәа ус еиҭаҳәара мацарала ицом, ирымоуп ирыхәҭахаша ахшыҩҵакқәа, уи дырҵабыргуеит ажәеинраалақәа


Иҵегь арахь иаҳзааигәоу аамҭақәа рзы ажәлар аидеализациа рзураҟынӡа ихагаланы ирыхцәажәо, аҟазшьа бзиақәа рыдԥхьаӡаланы, рыӡбахә ашәангьы, ажәабжьынгьы иеимырҟьо ирҳәо иалагеит ареалтә ҭоурыхтә хаҿқәагьы, иаҳҳәап, Кьахьба Ҳаџьараҭи Бӷажәба Салумани реиԥш иҟақәаз.


Урҭқәа зегьы иуарҳәоит ари атәылаҿ афиникиицәа, ажәытә бырзенцәа, акарфагенцәа, римлианаа уҳәа егьырҭ ижәытәӡоу амилаҭқәа рыҟазаара.


Шәара, сымҩа зырманшәало, Сназго цхыраара сзуны, Шәара, схәыцрақәа зыдҳәало, Сыгха сазҳәо иаахтны


Урҭ авишкақәа ирықәгылоу аӷа иҟа рулцәа, рнапсыргәыҵа иангылоушәа ауп ацҳа акәша-мыкәша зегьынџьара ишырбо.


Ҭлабӷан Уазба ҳашкол данаҭаа инаркны, сара сышҟа ауаа ирымаз агәаанагарақәа рҽыршеит.


Ара абду идунеи хазуп, иаамҭа шхазыз еиԥш, амаҭацәа рдоуҳатә дунеигьы хымԥада ихазхашт иахьиз, иахьааӡаз атәыла шхазу еиԥш.


Урҭ рымшала жәлары ԥхасҭахеит, зехьынџьарагьы урҭ иаԥшьыргаз амшала жәлары еибацәахеит, рыцҳарҭахеит, гәырҩарахеит, лаӷырӡ каҭәарахеит, ажәак ала жәлары ахуархә рзы мыждарахеит, каамеҭхеит.


Иаҳҳәап, Џьума ишиҳәаз еиԥш, Гәырандыхәт хаҵа дцахьан, лхаҵа иԥсҭазаара аниԥсах, лыҷкәын Баграт хәҷи лареи рхала иаанхеит, ажәакала, дыԥҳәысеибахеит.


Дыччартә дыҟамызт, аха уда ԥсыхәа анимоу, исаса еихԥо, ссирк уҳәазшәа, дгыланы дыччон.


Уи иашьеиҵбы Баграт хәыҷы, ҳамҩашьозар амчраҿы иҟаз аԥсуаа маӡала Константинопольҟа дрышьҭуеит, дагьеиқәдырхоит.


Цәгьара лгәы иҭаӡамкәа, аԥсҭазаараҿы лара дызусҭзаалакь аӡәы диԥырхагаӡамкәан, абас дызлаԥшықәырҵазеи, аԥсыӡ абаҩ еиԥш, зегьы рҟарҟы дызкылахазеи?


Зныктәи Уа улаԥш уи аӡиас арыцқьауеит, еимгеимцарак улаԥш ҳазхоит, аха наҟ зымҩа улаԥш урхоит, уа џьара иҟоуп ҳагәнаҳа ахыҵхырҭа.


Аха уи аӡәгьы деиҩырҳа дкаимыжьит, баша диҵкәеит, шьа кәармак иааилҵыз ҳақәӡран ҳаҟазаап ҳшыжәлантәу зегьы!


Ҳәарада, иахьа иԥҵәоуп уи икариера, имаҵура дамхуп, ҳақк ыҟаӡамкәа иҟоума, нас!


Ҳара иаадыруеит Нодар Ломоурии уи иҩызцәа ақырҭуа ҭоурыхҩҩцәеи анкьа мыцхәы изымҵасны иркуаз ажәытә ҭоурыхтә хыҵхырҭақәа, аиҳараӡак Вахушти ишиҭахыз ала ирҽеиз Қырҭтәыла аԥсҭазаара, уажәы иаазқәылаз мап ацәыркуа ишалагаз.


Уи ажәабжь ааганы илазҳәазгьы зыгәра лгоз Кыта лакәын, аха абри базҳәада ҳәагьы дылзымҵааит.


Аԥсуаа зегьы еиуацәоуп ҳәа алаф алаҳхуеит, аха, издыруада, аԥсуаа еиқәырханы измоу ажьрацәара пату ахьақәырҵо акәзаргьы.


Абри амш инаркны аԥсуа жәлар рҭоурых аҿы иҿыцӡоу абӷьыцқәа аатуа иалагеит.


Ирацәаны аматериал имазаргьы акгьы аҳәаӡом иаԥсоу асахьаркыратә рҿиамҭа аԥҵараҿы, еилԥшааны урҭ ишахәҭоу амҩақәҵара анамиуа.


Абас аӡы аныҟәара, иазкым, мап аныҟәгара зынӡак иара зымарам, иацәтәыму уҳәан-сҳәан.


Аҵыхәтәантәи жәохә-ҩажәа шықәса раахыс ииз уажәтәи аҿарацәа рхәыцрақәа, рыгәҭыхақәа, ридеалқәа, ргәазыҳәарақәа уаанӡатәиқәа раасҭа даҽакӡоуп.


Ахышә иавҵыԥхан, абан, игәыбзыӷуа, шьыжьымҭан азхаз иаақәтәеит, ихьӡыркха, ашәахәа ссир, ашәахәа.


Агәымцқьа шьапкларшәаз зегь хиоушәа ихы ижьеит, ацәгьаҳәаҩ рызегь цәгьаҳәацәоушәа игәы ижьжьеит.


Малгаштәи ареспубликаҟны уи атәыла абираҟ шьҭымхкәа аӡхгылара ҳанамыс иаҵанакуамызт, амшын закәан ҳзеилагомызт.


Иааигәалаиршәеит ашьтәа саб ишишьуаз, икнаҳаны ацәа шахысхуаз, ирбеит усҟан еибгаз, ашьҭахь ақырҭуа мпыҵахалаҩцәа ирыблыз ҳаҩнқәа акәасқьа, амаҵурҭа, аца, аказарма, уҳәа.


Дызусҭада, напышьашәала аколнхараҿы аус уны, аналогқәеи аблигациақәеи ирхашәаланы, аԥара зҵәаххьоу.


Абасеиԥш ҟашәҵар ҳҳәынҭқарра иазеиӷьуп ҳәа, иаҵахаз апартиа иааҟәымҵӡакәа ажәақәа аларгалоит.


Днепр аӡиас ҩхала, ашьацраҿ дкажьын иара, дхәын уи дацәнымхартә ӷәӷәала, ҿымҭкәа дазԥшын аԥсра.


Дыҟан дахьцалак абри адгьыл, дызтәыз, цәгьа данаало, ирԥшӡо дахын уи лыҩнаҭа.


Зҽеизызгоз аԥҭа еиқәарақәа ацҟьарц аҭахызшәа, ҟаитан еишьылҵас амацәыс нарылҟьан, аҵықь-аҵықьҳәа ихыст.


Ицан аӡахәа алхны иааганы, ирҵәины ишьапы иахарҵан, ашәа ҳәо ари дрыманы ицот, дырҳәазо.


Ақырҭқәа варварҵас вертолиотла аурысқәа ирылахысуеит ҳәа аурыс ар напхгаҩцәақәак ирҳәаз зызку урҭ Қырҭтәыла аусқәа рхы рыларгаларц ахьырҭаху заа иаладыриашоит ауп иҳәеит Қиҭовани.


Уи ахәыцра хаа салазаарын ацҳа аҟнынтәи акаԥдан икоманда арепродуктор иааҭымҩыр.


Нас иҟалеи, уи аиҳабыра иалахәу Ада Маршьаниа дгәырӷьаҵәа Кәыдырҭаҟа сцоит ҳәа Қарҭтәи ателехәаԥшрала дзықәгылазеи?


Адагәа-иԥа Ҳаџьы Бырзықь ихаан аахысгьы Аублаатәыла адәныҟатәи аусқәа инапы ианын, шьахәла, еиламырсӡакәагьы иныҟәигон.


Иԥшышьа сгәаԥхом, ажәа бааԥсқәагьы иҳәеит, машәыр ҟалар ҳәа сшәоит, акы наиаҳәа!


Ашьынкаҿ, иарҭыз аҳаҿы, урҭ зегь зырҿыхаша, иҭазҵо рыԥсы, Амра хаҿы-лаша гылоит ласы, ашәахәа хьычԥаԥырқәа аҳауа қәырҵоит, аԥштәы ссирқәа, адунеи зегьы иахьӡоит!


Борис Ҭыжәба зыӡбахә ҳамоу ироман аперсонаж Аԥсырҭ аԥсилаа раҳ иоуп.


Уара иатәоумбо, даҽазнык инышьҭасыр изгыларым ҳәа узхәаԥшуа, зны-зынла, убас еиԥш мчык аацәырыргоит, иааишьа змам даҽа мчык инеины убас инаҿагылоит, жәларык рҽеибыҭаны уи иаҿагылазаргьы иззымиааиуа иара даиааиуеит.


Ар ирнымиаз дхаҵа ӷәӷәоуп рҳәоит, ус зумҳәои џьымхеит, сҭыԥаҿ угыландаз, ушцәажәоз збарын?


Ажәлар рҳәатәы змаҳауа, урҭ рылагылара зҭахым, рџьабаахә иалачарц иашьҭоу даҳҭахым!


Уажәы зегьы рыхқәа рықәыжь, уа ҭәашәпара асы ԥны иахьнеиуа, изызхәыцуа рҩыза ишьаура ауп.


Уи азы амалуаа урцәымӷын, џьара уаадырбуамызт, зны џьара уахыргаларын, ҽазны ҽаџьара.


Асеиԥш зылшаз ауаа усҟан аҳәынҭқар иаамҭа еиқәаҵәа аангьы иршьыр зинӡамызт.


Кыҷа реиҳа изааигәаны, амца еимырдо идынхалоз агәы лацәа иреиуан Абзагәи Ҟаимаҭхани.


Сыблақәа ҭырхаха даду сизыӡырҩуан, ихаҭа дԥааимбарын сара сзы, избанзар, аныҳәаҩ ииҳәоз аныҳәаԥхьӡгьы ажәлар ирҳәоз амингьы адоуҳатә мчра рыманы иԥхьаӡон.


Ижәны саныҟоугьы, избаз ус схы дылҭаԥсы дцароуп дысхасыршҭӡауам, амала, ҵабгарас исымоу, ижәны саныҟоу, аҵыхәтәаны саазқәлаз, исҳәо-изуа схашҭуа салагеит


Иӡсо ацҳақәа рыла иаргьы наҟстәи дхынҳәны дшаауаз, идгьылбжьаха ишьапы нықәимыргылацкәа, иаҳҭынра ду ахылаԥшцәа реиҳабы дааиԥыххылан, адырра ииҭеит, абасгьы-абасгьы, Обезатәи уаҳәшьаԥа Леон дсасны даауеит, арахь амҩа дықәуп ҳәа.


Абысҟатәи џьаха-џьафара ирылҵны, уаҵәтәи амш иазцо апоет, дзеилаҳауа, игәы иагәныҩуа ҵҩа рымам, рдыррагьы ус имариам.


Выставка и конференция в память о Льве Авидзба пройдут в Стамбуле - Спутник-Абхазия.


Аҭыжьра азырхиара саналага ауп, уи ахқәа рыла ианысша, иқәсҵеит, иқәсхит, иахьӡысҵарызеи ҳәа акыраамҭа схәыцуан, ашьҭахь, аԥхьажәаҿы ишысҳәаз еиԥш, иалсхит Ацынҵәарах.


Ашьҭахь уи аҭаҳмада, Ӡержинскиаа рҭахашьа ҳзеиҭаҳә ҳәа аӡәгьы ишидимҵазгьы, ахәхәа-хәхәаҳәа дқәыԥсычҳауа, алым ҩанык аиҭаҳәара даҿын


Ахәыҷқәа рааӡареи аҵара дырҵареи рҟны иҳамоу агхақәа акәхап аиҳаракгьы ари зыхҟьо.


Сара сыԥҳацәагьы аҩны иҟоуп, урҭгьы шәылаԥш рыгшәмыжьын, – иҳәеит Џьандри, игәылацәа аибашьраз хәарҭарак шрыламыз ахьидыруаз аҟнытә, ицәажәашьа рџьарак аҵамгалакәа.


Акәашарақәа ианрылгалак, Саҭбеи диацәажәарц, ицәаԥҽыгоу ажәа еиҳәаз азыҳәан ма аминауаҭра шьҭаиҵарц, мамзаргьы


Издыруада, ашьоура хәышҭаара рцәага инаваҟәыло, ари аҵас џьбара Ҭабзалаа ԥхьаҟатәи рԥеиԥш шаҟарыла абӷа иаҵасыз


Ивара игылаз гвардеецк Нели лԥенџьыр агәҭаҵәҟьа иарбаны автомат ахқәа рҿынаирхеит.


Амаҷ ала уалагароуп, игәы аарҭынчны, ԥшьаала, ибжьы ларҟәны инапаҿы иааигаз аӡә иеиԥш сыԥхьаӡаны ацәажәара далагеит, ҳааигәара аӡә дкылатәаны ҳара иаҳҳәоз дазыӡырҩуазар ҳәа дацәшәозшәа днаԥшы-ааԥшуа.


Быбла бҩахар сынхыԥшылоит, избоит аҵа цқьа ицқьам, са сгәы еилгаанӡа бнасԥыххылан, исабҳәарцу ма бгәы иҭам?


Иара егьи, ссааҭ рӡеит ҳәа икылсыз аҩбатәи амеханик Лиониагьы, ихы-иԥсы, ихшыҩ аҩныҟами иахьыҟоу!


Слахәдыш унеины агәашә уадгыл, атәым уаа абрахь иҭоумыжьлан, – лҳәан, лҵыхәа нарҿаҟьаны аҩны дныҩналеит.


Ижәлан дагоит агәаӷ ду хышхыҵәан, аха иҵәахырц даҿуп, зегь акоуп


Ара ирацәоуп еиуеиԥшым, насгьы ауаажәларратә ҵакы змоу атемақәа, ахшыҩҵакқәа, еиуеиԥшым асиужетқәеи аҷыдаратә композициалеи еиҿкаау аԥҵамҭақәа.


Урҭ уаҟа џьоук аҳаирплан амҵәыжәҩа иҵагылаз, ҳааира иазԥшны игылазшәа, иааины иааҳадгылахьан.


Уи арԥыси лареи рус ахьынӡанеихьоу ииашаны еилкааны исымазар, нас ма сара џьара ԥсыхәак зурын, иамуӡар, лаб иасҳәарын.


Аиқәыршәаҩцәа иалырхит, иқәныҟәеит арҿиамҭақәа тематикала ма даҽа принципк ҳәа акәымкәа, хронологиала, апоет досу ажәеинраалақәеи апоемақәеи ианиҩыз ашықәсқәа арбаны.


Аԥсцәаҳа хьшәашәа, зхы иақәиҭу, аԥсцәаҳа гәаҵәа ҭҳәа, ирмазеирын изқәаҭыԥ, нымираҳ сҭыԥҳа, сыжәҩан шла бнагәылԥрааны, баҳҭаар беикәаԥхо.


Аха ас иҟоу ауаҩы иахьа акәымзаргьы, уаҵәы дахьырхәызароуп, иқәнагоу аҭыԥ аҿы днагатәуп


Зны, амра-рҭәа ақәырҭәазшәа, амцаԥшь цәыкәбарқәа лахьыҵәҵәеит ашьауардын, нас иаабалыбаҭеит, аҵыхәтәаны маха-маха, хәыц-хәыц еимышәшәа, иқақаӡа, ақьауқьад ршыра иналзбааит.


Ари еиԥш заҳауаз анхацәа ргәы бжьажьо, рхы ахькыдыркылара рзымдыруа иаанхон, ихазҵоз шыҟаз еиԥш, ихазымҵозгьы ыҟан, ҳәарада.


Уи ргәы анақәҿыӷь, рышьҭахьҟа иаанаскьан, иара убри изымҵатәаз аҭәа-ҵла ду ашьапы иҩны икыдло иалагеит, реиҳа изыҩаскьо ҳәа еицлабны.


Нас ахаҳә ссақәа сшьапы иаҵакәымпылуа, аҩар згәы кыднаӷьӷьаахьаз амҩахәасҭа саныланы сҿыласхеит.


Убри илырцәымызкыз аԥҳәыс ҿа гәынамӡара ажәақәак анаацәырылга, лыбжьы, амашьына абжьы хәаҽыга аҵаҿ ибааны иԥжәазшәа, илҳәарызи ҳәа иԥшыз рхы иалаӡомызт.


Аҭахызар сҵәахызааит, сҳаскьын ԥшқан сырхызааит, аԥсрақәа зегь ԥсрам, есымшагь иԥсрам.


Уааласы, Дыргәын имашьынала ҳаигоит, абригь ааиҳәеит, ажәжәаҳәа иџьыба дынҭалан, аҭаҭын ааҭихын, амца наркны инеиҿыҵеикит.


Иара убри аамҭазыҵәҟьа, зылахь еимарџахә ашәшьы зҵатәаз ажәҩан ааимҟьан, иҵарыҵаруа имацәысит, аӷьеҩҳәагьы итҟәацын идыдит


Утәы-стәы аби-ԥеи рыбжьара иҟоуп, зжьы ужәыр зтәан еиламгыло ажәлар рҿы акәым, – иҳәеит Сқьеԥарна.


Машьыхә ацҳа ҟарулра дызҿыз аамҭала иааныжьны даан, ауа-аҭахы уҳәа наицырхыраан, ахәшәтәырҭаҿы дышьҭаҵаны нап идикылеит акәымзар, иахьа амҿы ԥиҟа уаҟәыҵ


Аԥсуа ԥҳәыс дыҩнԥҳәысын, уи лыхдырра ажәлари Аԥсадгьыли рлахьынҵа аӡбара иазыҟаҵам.


Ахшыҩрҵара атеориа аҿиара апроцесс, еиуеиԥшым ауаатәыҩсатә жәларқәа рсоциалтә еволиуциа иузаҟәымҭхо иадҳәалоуп. Аӡәырҩы аеволиуциатә биологцәа, асоциологцәа ирыԥхьаӡоит амораль ари аеволиуциатә мчрақәа ирхылҿиааз акоуп ҳәа, уи хаҭалатәи аҳаракыра мацара аҟны акәымкәа, агәыԥқәа рҟынгьы аус ауеит, агәыԥтә алкаара ахархәара ала.


Гәаныла сахьцоз сымҩа еилыскаауан, амцхә аҩадахьы сымцакәа, амцхә аладахьы сымнаакәа исымариашаны сымҩа ԥыҵәҵәо, ҳасаб азуа аныҟәара саҿын.


Шаҟа исахьаркны, шаҟа уаҩы иҿы ианаало, насгьы шаҟа иԥсабаратәны иҳәозеи арҭ ацәаҳәақәа.


Сымыш, сыҵых, сылашара, сшьақар-камфеҭ, сыхаара, сыла ҭшаша, сыџьымшь ҟьаҟьа, сааигәа баагыл, сбырфын-бырса!


Аӡы самгеит, салҵуан сара амца, аҵааи, аҭакари, амлеи сыриааи, сааит еибгала абранӡа, иахьанӡа, уаҵәтәи амшгьы са исымазарц сааит


Иан лызқәа дахькыдыԥшыло, аика хыҟаԥшьааӡа, уажәы-уажә ҟырр ҳәа бжьык нахәылго, аблақәа ҟәысҟәысуа ихәаԥшуеит, ашәыра иҭартәаны лызқәа ихшьу арбаӷь.


Уажәраанӡа иумҳәоз, зхаҵкы сцаша, дадаҳ, – лҳәеит аирыӡ азна аӡы кны игылаз аԥҳәыс.


Џьоукых ар рычуан ала абысҭаура иаҿын, амҳабысҭа ду аҵырҩыруа, даҽа џьоукых ампыл иасуа, шьапышәк дырдыдуа, адәыш еиҵых иқәын еибарыҩуа.


Ари ажәлар рҳәамҭа алегенда иадыркылоит џьоукы-џьоукы, аха алегенда ахаҭагьы адац-ԥашә ахьыҟоу ажәлар рҭоурых аҿы ауп.


Уара уда, дыҟам ааигәа сықәлак, уахь сгәы зсыхо еилызкаара уаҩҵас.


Ҷавҷаваӡе изыҳәан Бабут илҳәаз шьақә лырӷәӷәарц, насгьы дазыгәду-ахыҽхәаны лальбом ду иаа гәылылхит фото дук.


Лхала данаанха, дытҟәаны дызмаз ацәаныррақәа днарылҵын, уаҵәы Андреи иалҳәараны иҟаз ажәа азхәыцрахь диасит.


Аԥшьбатәи ацәырҵра аҳәынҭқар, Карлос, агерцогцәа Альба, Фериа, Медина Сидониа, Пармтәи апринц, аграф Лерма, Домингои егьырҭ аграндцәеи.


Ашьыжь нхыҳәҳәахьан, Ҷашьи, сареи, аҽада хәыҷи ҳҿы наҳхеит иахьа ашьыжьымҭан ҳазнысхьаз амҩала.


Абри ашәҟәы шәзызыҩуеит, избанзар уажәшьҭа сара азин сымоуп асеиԥш иҟоу ашәҟәы шәара шәзынашьҭра.


Лымшира ааигәахо ианалага шьҭа сара сдухеит ихәыҷу ахәмарга сҭахӡам, сара исаҟароу, сара исацәажәо, зыԥсы ҭоу акьанџьа сзааугароуп ҳәа дышиҳәоз агәашә аҟынӡа днаган доулышьҭит аҵыхәтәан даныҟаз.


Дара аҳҭынраҿы иҟаз аҳазарқәа ахьырбозгьы бла-ҵыхәалашәа ирыхәаԥшуан, тәамбаракгьы рхы-рҿқәа ирнубаалон.


Анаатә асуеит аԥслымӡ шалоу, идгьыл цәҳәыра аҿы хтуа, аха икажьны иара ахала, џьаргьы дымцеит уи ҿыҭуа.


Урҭ зегьы ирзаауазеи, еицырдыруаз амчра зымҟәыҵакыз вали Селым-ԥашьа ишьра баша усмызт, иаарласны сус иахәаԥшны, зегьы иахьырбарҭоу снаган, схы схагылаӡамызшәа ахҵәара сықәрыӡбеит.


Мацәазблак аччаԥшь зызхалоз, шьацла зыхәра зырӷьалоз, шә-хьаак ирҿыхәа измырӷьацоз, сырнықьҭрак згәаҟбыжьқәа ҭаӡоз.


Убас шакәугьы, изыхҟьа-зыԥҟьалак уажә ара ҳазлацәажәо Руслан Қапба ишәҟәы аҿы ада рацәак уаҩы дахымцәажәацкәа ибжьаханы иҟан.


Агәгәаҳәа, алҩаҵә ахылзза адгьыл иҵҩырны иахьаауа уаҳа акы аҳәаӡом уҳәар аӡәгьы ихеиҵашам.


Иаҳгәалаҳаршәап Самсон Ҷанба иҭоурыхтә драма Амҳаџьыр, Миха Лакрба идрама Данаҟаи, Гьаргь Гәлиа иповест Асас еиқәаҵәақәа уҳәа убас иҵегьы.


Ашьжьымҭан, ишылашьцаз аҩны ҳандәылҵны, Чаӷьыр зыхьӡу аӡиас ацҳа ҳаннықәсуа акәын ианаацәылашоз, ҳанаауазгьы, иааилашәшәуан ашҭа ҳанҭалаанӡа.


Ажәытәӡа аахысгьы еиуеиԥшым атәылақәа рҿы ажәларқәа аԥсҭазара бзиахь ркылгаразы аԥхьагылара змаз ауаа еиуеиԥшым амҩақәеи ахырхарҭақәеи ылырхуан.


Ачба умҳәакәа Чачба узҳәом ҳәа ҳажәлар рҿы машәыршақә иаанымхазар ҟалап


Уи аилыршьшь ашәишәижь иналалҭәан, асаан аҿы иааилырхны, аџьықәреи анырԥшуа еиԥш, асаан ианырԥаны аилыршәшәара дналагеиг.


Сцәа цәгьа егьи, арҭи ҳареи акы ҳаиԥырнагандаз, иҟалалакгьы, – иҳәан Леуан, инықәҵны Махазраа рахь ицеит.


Ҳусс иалои, дареи ҳареи наунагӡа ҳшеиԥырҵра ҳаиԥырҵхьеит ҳәа рныҳәа зынӡаск ҳаламцәажәаӡаргьы ауеит.


Уи иҩымҭақәа рҿы, ииашаҵәҟьаны, аҵаки аформеи еицнаргоит, урҭ ӷәӷәала еимадоуп, аклассикатә традициа рдац-ԥашә ала иҳәаақәҵоуп, ргармониатә дунеи уныруеит.


Еи, шәбаарашәит, Ардушьна лус сыздыруам, аха Кыҷеи Уарчхани иахьа абраҟа акы ҳаладмырԥшра џьыбшьоу!


Ҳара ҳҿы ауаешьара иаҵанакуа ижәдыруа ауп усгьы, ауа-иуа кьынтыжә маҟа даара амч амоуп иахьагьы.


Агаҿа ҳанкылс, шьапыргыларҭа уаҩы имоуа, ажәлар қызықызуа, аҟәараш хыриқәаҵәааны иқәжьын.


Уахык иалыршаны ашьхақәагьы, аҟәаԥаҿаԥақәагьы, абнаршәырагьы ахаан уаҩ иимбацыз ԥшатлакә бааԥсык нарыжәланы, алаба ныхшьыланы еиҟаранатәызшәа, нас ажәҩан лыхәҭас иааҟаланы, шықәсыла инеиԥынкыланы абраҟа аԥслымӡ шыла ықәнауазшәа збеит асакара раԥхьа саннықәыԥш.


Ан лбаҟа ахьықәгылаз ашьҭахь зҽыҵәахны адҵа ҟазҵоз Гоча илымҳацәқәа аакьакьахеит, дшымгәыӷӡоз изааигәаӡаны аԥсуа еибашьцәа рцәаара данаахьыԥшы.


Ари ас шакәу аҳәоит еиҭанеиҭасуа илхагьежьуа, дызҵәуо лԥацәа ԥшьҩык рхымҩаԥгашьа.


Ажәытәан ашәарах абна иахьылаз, уа абаҳча аԥызҵаз ихьырхәан ашәыраз, аԥацха аҭыԥан акәасқьа зыргылаз, рашьҵас ииааӡаз дақәтәоуп иҽылас.


Уаҳа акгьы анимԥыхьамшәа, амҩаҿ маҭык шьны икаршәын, абни амаҭ аҵәы иахаркьакьаны агәара дынҭалан, имаҭ ыршәны аҩны ахыб иқәижьит.


Ичҳагәышьа, даҽа хьӡык азыԥшаа, – иҳәеит, аҿарацәа есқьынагьы ирыцхраауаз, ашәҟәыҩҩцәа еимакык роур ирыбжьаҟазоз ауаҩ-қьиа Кәмф Шьрын-иԥа.


Шәтәа, шәтәа, уажәыҵәҟьа аҭӡамц иадгылаз ашкаф шкәакәа днадыххылан, графин мгәалыҿк ахәцә аҿынӡа иҟас-ҟасо уаткала ирҭәны иааиган астол иаақәиргылт, унацәкьыс рҭамкьакьо фырџьан хәыҷқәакгьы аваӷӷаа инаваиргылт.


Адырҩаҽны, адауцәа ишырҳәаз еиԥш аамҭа анааи, Џьамхәыхә иҟама ааҭԥааны, ахәыц наҿшьны ахаҳә днахагыланы даннас, акараҳәа акы иакӡамшәа агәҭа ааиҩԥеит.


Аха апоет изычҳауам, ибаны дынхом аԥсҭазаара лаша, аԥсадгьыл, ажәлар ирԥырхаганы иахьа уажәраанӡагьы иҳамоу ауаа хәымгақәа.


Аха апоет аизҳара амҩа дшану агәрагаразыҳәан иазхап ҳәа ҳгәы иаанагоит, аҩбатәии ахԥатәии аизгақәа реиҿырԥшра мацарагьы.


Абри ауп иан лкалҭ дыҵарцалеит захьӡугьы, ибла-ԥыџьқәа ацԥхь рхылдды, адырҩегьх ԥшьшьала днатәеит.


Далааи ҵабалааи ретнографиатә ҭагылазаашьа, рҭоурых археологиатәи аетнологиатәи материалқәа рыла, рсоциалтә еизыҟазаашьақәа, ркультура, рыбзазашьа, рхырҵәара аҭоу рых, атопонимика, ажәлақәа.


Уаҩы дыҟаӡамызт ахьыргәахәуаз днавҵалеит Гана, амҩаҿынтә аӡәы илаԥш иқәымшәарцгьы, акырӡа дласкьеит, аӡиас аҿынӡа длаӡозма уҳәартә.


Ани ашәаҩ ида зегьы ааибарччар рҭаххеит, урҭ изхагы-лаз абаҩқәа рыфыҩгьы усс ирымамызт, аха нас рыччабжь рызнымкылар, аӡәы иаҳаны, иреиӷьу ақырҭуа гвардееццәа ҳәа шәызхәаԥшуа, аԥсуаа зегьы шьны иалгахьоушәа, аны шәынҭрақәа рҿы ҵыԥх иԥсыз рхьымаҭәа иашьҭан ҳәа ирыларҵон азы.


Уара аҭоурых аҿы удыррақәа злабзиоу ала, – иҳәеит уи, иаармарианы адиссертациа ахьчара улшоит.


Аԥсреи абзареи ҳанҭагылаз, иҳадымгылаз, ҳиааира ашьҭахь, ҳазегь ҳаиҟараны, ҳаидкылара иалагаз ажәлар рыгәбылра ицәыӡит.


Лад иан Мкыд, ахырӷ-рдыды иалылхыз аӡылақашь рфон, риарҭақәа дәылганы, абарҵа алаӡара игҿаз ацәардаӷәы инықәҟарҵеит.


Мац дахатәан аӡлагара, Жьац инеигаз аидара, еиҵарпапа ацәгьа ҭан, ацәгьаҳәара игәы иҭаӡан.


Ибла неиқәиԥсар Есма дааины дааихагылон, ихахәы еиқәаҵәа самсал лнапы налылшьуан, иџьымшь жәпақәа напсыргәыҵала иҩықәылҳәон ацәагьы ларгьы еицхырааны, дрыма рҿынархон.


Арӡынба иҳәеит аԥсуаа рмилаҭ аиқәырхараз Адунеитә уаажәларрахь еиҭаҳәара шыҟаиҵо уи ада ԥсыхәа аныҟамла.


Среиуам згәы ҭрысыз, ихьаҵыз, исысхаз, уи азакәзаап снаган саргьы сызҭакыз.


Иаҳҳәап, еицырдыруа асатиратә жәеинраала ҟаимаҭ Тышәкәа ахала аҿахәы аҳәартә иҟоуп.


Аха ԥсаҭала исҳәозар, уахык бцәа бхыхра ҳәарада, быхьӡ мҳәакәа, бара ибықәкны, аха иара изымдыруа дыҟазма сажәақәа зызкыз бара шбакәу, ишакәӡам быхцәажәара санаҟәымҵӡа, ламысла иаҳҳәозар, ҳахьиашам ыҟагәышьоуп, игәоумҭаӡаци, дад, абаарраҿгьы ашәҭыц ииуеит ҳәа дналаган, ан длыхәаԥшны аԥҳа лыхә ашьара иахҳәааз ажәабжь хәыҷык сеиҳәеит.


Хыхь, иеилахәашь имҵысуа, Ажәҩан иаҵоуп аԥҭа, Амрагыларахь иԥшуа, Ацгәы аҿы аӡәӡәоит саԥхьа.


Иӷәӷәоу иахь агәлацәагь хьаԥшуеит, нас аедыгьқәагьы ҳара иҳадымгылар ҳәа умшәан


Убасҟан ауп, уажәраанӡа ацәа иалан иалҵызшәа еилыкка ианырба, дара ракзаара иаарыкәршан иҟаз аӡәгьы ишиҭахымыз.


Аҭаацәараҿы иҟало иарбанзаалак гәырԥынҵак иаҟароу иадамхаргьы, зегьы-зегьы рышьҭа нырмыжьыр ҟалом аԥсҭазаараҿы.


Арҭ аҩыџьагьы рҽынеигәыдрыжьлеит, еигәдибаҳәҳәалауа, шықәса ҩажәа еицәыӡны иҟаз, анык илыхшаз аишьцәа гәакьацәа реиԥш.


Ҭамаз Надареишвили изкны Дали Џьоџьуа Қарҭ иҭлыжьыз Абшьҭрала ҳәа зыхьӡу лышәҟәаҿы иану урҭ рсахьа абас аҵаҩуп


Амҳаџьырра ҟалеит, гаграаи, бзыԥааи, гәмааи, далааи, ҵабалааи рыԥсадгьыл иқәҵны Ҭырқәтәылаҟа ицеит.


Сара сыӷба амшын ихуп макьана, убри азоуп рхы зыснырҟьо ацәқәырԥақәа.


Сара аҳас сызмоу ашьхақәа реибаркышьа иеиԥшын аԥсуа жәларгьы жьрацәарыла, уаҩышьала, аамсҭашәала реиҿкаашьақәа уи ала ианакәызаалак иагьыӷәӷәан, иагаҩ рықәларгьы, иагаҩ иага аҩысҭаара рыҵаргаларгьы изыриааиӡомызт!


Апоет дмыцхәны даныршьо, иҿы анеихаргәо иццакны, усс дымкӡакәа наҟ даныршьуа, сызлатәои сыԥсы ӡаны?


Изхара анифа, изхара аниоу, Зыламыс хәашьуа, Иаҭәам адунеи дзыниоу, Ауаҩра зҟьашьуа.


Усҟан, ахәшәтәырҭаҿы ишьҭоу арахә инеиԥынкыланы ахәаара иалагозаап, аԥардақәа лармышьҭкәагьы иаҟәымҵуазаап.


Шьҭарнахыс иҟаларан иҟаз зегьы иаразнак зцәа иалашәахьаз Сырма, лмахәар ала лхы-лҿы аалрыцқьан, бжьы аҵаӡамкәа, лқьышәқәа ааихылхын, лхапыцқәа ҟәашӡа иаалрыԥшит


Апап Кәасҭеи, амулла Есыфи, аҭауад Ҟазылбақьи иара зҿы дыҟоу Кадыр иҿы инеины ирҭаху рҳәоит, ирҭаху рыӡбоит


Ас шылҳәаз еиԥш, егьи уаҳа мҳәаӡакәа са даасыхәаԥшын, лышьҭахьҟа даақәгьежьааны ауада аанлыжьит.


Мап, сыԥсуам зынӡа, иҭоуп сыԥсы алираҿ, сцәеижь шеилытто ицом ихәаш-хәаша.


Абгақәа ирыбаргәуи, иреицәаз ҽа шьоук хәыҵҟьеит, абаҩқәа еимаркуеит, иаашаанӡа иҵәаауеит!


Уара ҳара абзиа ҟаҳҵеит ҳәа ҳгәырӷьаны ишәзынаҳацҳаит, уара уахьааиз иҳауҳәо закәызеи ҳҳәеит.


Хҳатәы шәҟәҩыра ҳамазар, уи зхылҿиаауаз Аԥсуара акәын, нас уи Аԥсуара ахаҭа ашәҟәҩыра иарҿиауан, иахьчон, уи кәалӡыс иазыҟалон.


Нас атрымҳәа инеиҭаԥан, Уаҟа инаҵалт ан, Пата хәыҷгьы илаԥш аҭан, Дхәыцуа дазыԥшуан.


Адунеиажә цәгьа уеижьагоуп ҳәа, уара уҿара ақәырӡны, ухы-уԥсы ақәҵа, сыжәлар еиҳа еиӷьны рымаҵ злазура ҳәа акы уаҿуп, арахь уара уԥхыӡ иаламшәаӡо аҽа-мчык угәыӷрақәа зегьы цҟьашәҟьа иганы, зынӡаск аҽакала иаӡбоит.


Нас абри ашьа акәӡами ажәлар гылан рнапы анизеинырҟьоз Уарҳан Ашамба игәы амца ацразҵоз?


Шәарҭ, иахааным, хыбаҩк иаҩызаха, ашәлашараа иҳазгылаз ауахәама шаҟа иԥшӡаз, ҳхаҳәцәыҩцәа рнапы шаҟа иҟазаз жәдырыр шәҭахызар, шәнеи уи ахьгылаз аҭыԥаҿ.


Лыхцәы шәпақәа лыгәчамах иқәхәмаруа, лаба шәпа дук кны, ажәлар дрылагыла инеиуаз аԥҳәызба Шьазина уаҩҵас лзыԥшыхагьы имамызт уажәы.


Шәыцәеи шәыԥхыӡи сырҟьалоит, шаанӡа абра сыҳәҳәалоит, аԥсҭазаара еилыхны снапала, ишәысҭоит ишыҟоу шәсырбоит!


Ршьапқәа ахьҭа ианаклак, иахьгылоу иқәасқәасуан, ҳҭакәажәцәа ирцәыргаз ашьал жәпақәа рыла рхы-рҿы ҭаҳәҳәаны, алашьцара иалаӡырҩуа, Урыстәыла ахьҭа агыгшәыг еиԥш иацәшәауа.


Атанкистцәа ртанк иаақәҵны ишгылаз, Аркади, аҩнқәа рыбжьара дыбжьҟьаны аӡәы дышнеиуаз гәеиҭеит.


Уарчханажә ҳәа анырҳәозгьы сахаануп, аха ашьҭахь, быҷ кәынцәа, быԥҳацәа, ианбыҵагыла, ибымбои Уарчханажә аархашҭит.


Иаԥхьа ицәырҵуеит бла иацәыӡхьоу хацәак, рыбжьы ааҩуеит иажәлоит хаха баашк.


Ас, аспортзалқәа рзааргӡа, зегь рыла еиқәыршәаз ашколқәа ӷьазӷьазуа ианроу, акурорт иавҵымԥсаакәа, уаҟа есааира ахәыҷқәа рхыԥхьаӡарагьы иацло иалагеит.


Аҭараа рганахьала ара иҟан Беслан изаабеи-иԥа, Ремзик Иван-иԥа, Нодар Гәыӡбеи-иԥа, Зуфтер Рушьни-иԥа Кәыҵниаа, Димер Дыргәын-иԥа Џьынџьал.


Адәахьы ԥсаатәк ԥыруазаргьы амҵәыжәҩабжь уаҳарын, усҟантәи аамҭазы ажәҩан иалагәыргәыруа ҳаирпланк, ма адгьыл иқәгәыргәыруа дәыӷбак усгьы имҩасуамызт


Асулҭан, алаҳәажә еиԥш шәырԥар рзыҳәа джьышуеит, дшьашуеит, абџьар иаҵаргыланы иахьымаара еибашьра идәықәиҵарц!


Ирласны аҽыԥсахра иахьҳмилаҭ ҟазшьам аамышьҭахьгьы, иахьа уажәгьы ҳара ҳҟны даҽа партиак ахьымиц, акоммунисттә партиа акажьра ҳахьаламгац сгәанала, иҵегьы изыхҟьақәо рацәоуп.


Уи сынтәа дамгаргьы ҳаԥхьа дшаго, лыԥсҭазаара ахац ишарку, лызшьапык ала нарцәы дышгылоу


Ӡӷаб еиқәак асура даадәылҟьан, дшаҵәышаҵәуа дааҩнагьагьан, асахҭан цәаԥшь иҭаӡны иҟаҵаз Мсым Хәыҷи Ҟансоуи рҟамчқәа аарымылхт.


Аха, ааигәа, Минатомаа рнапхгара аалаган, еиуеиԥшым ацыфақәа аҭаны абраҟагь ирзеиӷьу аус ҟарҵоит


Махәҭа хәыҷык алиаауп инаԥхьакны, Амахә дуқәа рҿынӡа инаӡом, Аха аџь ду иахьалоу махәҭакны, Ихәыҷызаргьы, ахы ҟәыннашьом!


Сашҭа бааҭашәеит зны, иҿшәаз абӷьыц еиԥш, ашьац ԥшқа бнылашәеит шьыжьык.


Уи дзакә директорыз, римтәи ацензар иҽы аҵкыс дахьынӡеиӷьыз шәара шәазхәыц, аизараҿы дҩықәгыланы абри еиԥш иҳәазар


Ари ахьыҟоугьы Кьалашәыр аӡиас амшын иахьалало дук инацәыхарамкәа арыӷьарахьтәи аганаҿ ауп, иара ақалақьгьы усҟан уахь еиҳа инаскьаган, ажәытә Диоскуриа ахаан акәзаргьы, иҵегьгь аладаӡа, Шәқәырча ҳәа иахьашьҭоу анаҩсҟа, Кәыдрынӡагьы инаӡон


Зны-зынлагьы аҳкәажә лҽарԥсышәаӡаны даниацәажәоз, лхы-лгәы, лыԥсы зегьы иара изкны, иара ида ари адунеи аҿы аӡә дшықәым лыблақәа ианырҳәоз, иаргьы ихы ихашҭшәа длыхәаччо дшылҿаԥшуа ангәеиҭалак, Хамыжә уҽдыр ҳәа иҽааникылон.


Афақь-ӡы абак аҟынтәи аххаҳәа ашәыра иҭаланы аихатә цилиндр ахь инеиуан, уаҟа уи амашьынарныҟәара иаҭахыз еихалых ҭанаргьежьуан.


Изааӡарызеи, ақыҭаҿы ахшара рацәа рааӡара еиҳа иманшәалоуп, ақалақь аҿы аасҭа.


Ианга лыԥҳа аиҳабы данааих дылбар лҭахымзи, аха данцахгьы илцашьаз дазҿлымҳан.


Аԥсуа иламысгьы цқьаӡа инхоит, уи аҟьашьра иаҿугьы аибашьра анеилгалак аԥшатлакә дагазшәа уаҳагьы дубарым!


Макьанагьы ҭыԥқәак рҿы еидшыланы еиҿагылан, аха ус, дук мырҵыкәа, генуезаа шаҵахаз агәра анырга, иаанхаз рабџьарқәа каԥсаны аӡәаӡәала рхы рырҭо иалагеит.


Зны-зынла атормоз аҭыԥан арласыга пидаль дшамхақәыӷәӷәало еиԥш, дырҩегьых дамхаччахьан, аха иҽникылоит.


Уи хадара азиуеит Атәылахьчара Аминистрра Аинралтә штаб хада аиҳабы Анатоли Заицев.


Ҳәашьа сзаҭарыма уи дызусҭоу, насгьы уаҩ деикәанамыршәарыз, дҟалаӡаргьы дааины уажәы арахь?


Гәыԥ-гәыԥла иааиуеит ақыҭақәа, азар ашәа, азар ашәа рхылҟьо аҳауа цқьа иалалоит, амра гәыбзыӷ ашәахәақәа рықәыҷҷоит.


Ҵабыргуп, афольклортә традициа ӷәӷәа, атрадициа беиа рыман, аха аҩыратә поезиа арҿиаразы уи азхоны ҳәа иҟамызт.


Аԥсуаа иахәҭоуп, иаԥуп ҳәа ршьа руамызт, еилыркаауан иҟалаз шыҟалаз, иршәон, ирзон.


Шьоукы аҽуардынқәа ҵаркуан, шьоук ҭкьац-ҭашышҵас иҟаз еидарақәак ирыҵалан инаргон, џьоук иара ус еидгылан ак еибырҳәон, ҽашьоукых рыбжьқәа рдуны, еиқәгәамҵны ицәажәон


Асоветтә Урыстәылатәи арратә ӷба Аҟәа ааныжьны ианца, Жәлар Рсовет ҳәа уаанӡа иҟаз рҭыԥахь игьежьырц рҭаххазаргьы акәхап, амала, Аԥсны џьара аӡәык-ҩыџьак ракәымзар, абольшевикцәа ишьақәдырӷәӷәаз Асовет мчра зларыдыркылаз ала, уахь инармышьҭит.


Даҭикәа, Галиа лҿы акыраамҭа дыҟан, дандәылҵгьы асы еи бакны ишлеицыз илеиуан.


Ачымазаҩ дгәаҟуанаҵы, иҭынхацәа идгьежьылоит, иуахҭа уаҳа аламкәа, идунеи иԥсахыргьы, агәыцхәцәа роуп дзырҽеиуа.


Абасала, аҭаацәара аԥҵара, еигәаԥхеибашьаз рымацара ирусны акәымкәа аҩҭаацәарак ирусны иахәаԥшуан, раԥхьаҟа ҳәоуеиқәымшәарак ҟаларгьы, уадаҩрак рыԥгыларгьы, уи зусу дара роуп ҳәа еизныжьны акәымкәа, уи аҭакԥхықәрагьы аҩҭаацәарак рхы иадырҵон, еиҳараӡак аҭаца дахьнанагаз.


Иҵегьы илеиҳәараны иҟаз шырацәаз лдыруан аҟнытә, икрыфара даԥырхагамхакәа маҷк дизыԥшырц шылҭахыз, ус иара ибжьы наиргеит.


Иара уажәыҵәҟьа ма еибарктәымыз, аӡынраз уаҳа иааимоуз амца, амла иакуаз даагылазаргь дҭәымызт, иныԥшуан уи шакәыз дзыргәамҵуаз.


Харзаман иԥа зых иамыхәо, ҷыдала ахылаԥшра зҭаху, ихьчатәу сабиҵас акәын дышихәаԥшуаз.


Зназы уауаауҳәа дыҳәҳәарц иақәикит, аха ихы идырын, иҿы еимлагәа икит, дыҳәҳәеит ҳәа изхәарҭоузеи ԥысҳахыраа рзы ичарҳәаҩыз, аурымцәа рзы игәрамгахаз


Рыцҳарас иҟалаз, Аахыҵ-Кавказ ахьчара зхы ақәызҵаз аҵеицәа наӡаӡа рыхьӡкамшәара иазкны иҳамаз аидеиа ақьаад аҟны иахьаанхаз ауп.


Зегь ааилаҵәаны аԥсшәа ааибырҳәеит, рнапқәа еимыхны, ашьшьыҳәа, пату еиқәҵарала ргәышԥқәа неидкыло.


Башьа аотпуск дахьаауаз изыбышьҭыз ахьы изымхар ҳәа сшәан, аҽгьы изысҭиит, – иҳәеит.


Аха аҵанаа убасҟак иахнаԥаацәеит, убасҟак иԥагьацәахеит, анцәа ихаҭагьы драҭәарымшьо иалагеит.


Харак зду ахәыҷы илымҳа дананыркуа еиԥш, ашәҟәы аҵкар ааникылан, ус ҿааиҭит


Еицәажәо ԥыҭк инаскьахьан еиԥш, еигәылацәаз ҩыџьа арԥарцәақәак ашҭа анҭыҵ акы рзеимакыразшәа еиҿыхо ишеидгылаз иаарыдгылт.


Азанҭҳа адольменқәа ахьыҟоу, Амҭҟьал, Кәаначхьыр, кәаначхьыр Абахә, Џьмарыҩҭа Амҭҟьал еимаҳан аӡиа ду ахьыҟалаз, уарда Хәыҷы, Уарда Ду, Шабаҭ икәара, Шәықәран, Шабаҭ ималазаҵәы аӷацәа дахьрабашьлоз Абааҭа уҳә, мызкы уныҟәозаргьы урыхьӡаны ишузгәамҭо.


Ԥыхьа иҷкәын ҭауади аамысҭеи иртәышьҭраҳ адгьылқәа рырахә рҭарҳәра акәым, иара ус ишьапы ықәиргыларгьы шшәарҭоу, иркызгьы ԥеиԥшы цәгьа шизыԥшу егьиу ҳәа дылабжьоузҭгьы, уажәы уи аганахьала игәы ҭынчуп.


Уи илшеит ихатәы етика, ихатәы философиа, аԥсышәала иуҳәозар, ихатәы ламыс аԥҵара.


Егьи аколлектив аԥсуа коллектив рлабақәа шьҭыхны еибарыҩуа ианашьҭаз, аҩнуҵҟатәи ацәгьаҳәацәа аҿыгә-ҿыгәҳәа аиҳабыра рышәқәа ианрысуаз.


Сыз ма қәаз, сеилысӡом, баҟаҵас сыцәгылоуп, аамҭа ӡрыжәга иаҩхьоу ҩыра ҿыцк сынҵоуп.


Адац еибгазар, амазгәыҭқәа ахагылазар, аҵла еибгоуп, егьахьуам игәы иааҭиҳәааит усҟан иара.


Ақалақь ааиҩызшауа аулица уангыланы ҩада уанԥшлак, улаԥш иааҵашәоит, ашәаԥыџьаԥ иаҵәа зхарԥаны иҩашьҭу ахәы иаҿагылоу ахәышәтәырҭа ҩнқәа.


Раԥхьа иааимаз зегьы имырхит, амцхә убеиоуп, укулакуп ҳәа, ашьҭахь зынӡаск дҭаркит.


Ус сгәы иаанагеит ани ачарақәа рҟны ишыҟасҵалац еиԥш, аҭаца луада ҽыла сыҩналауа, ҩынтә сыҩналауа акымкәа ҩбамкәа ампахшь хәбаба ҟаимаҭқәа згап, сабхәарааи урҭ ачараҟны иҟан, иара убас аӡәыкҩыџьаки сҟыбаҩи сҽы бзиеи аадсырбап ҳәа.


Шьҭа руаӡәык даҵахаанӡа, мамзаргьы дҭамхакәа реибашьрақәагьы еиқәтәараны иҟамызт, усеиԥш еиӷьазшьазгьы ӷас дҟазҵаз имаҳә Леуан иакәын.


Ыы, уара ажә уац афара уаналагаз уажәоума, шықәсык аахысгьы уаҿуп, ажә са истәӡамкәа исгартә аныҟауҵаз аахысгьы уаҿыми, – иҳәеит Хәаџьа Шьардын.


Ҳәарас иаҭахузеи, аԥсҭазаара архәашьыҩцәа рныхра ус имариам, аха апоезиатә ԥхыӡ аҿы акәзаргьы, апоет дызҿагыло асоциалтә типқәа дыриааизшәа игәы иабоит, доуҵас дрылагьежьны инирҵәоит амбакәараа, соуфыџьраа, хаџьгәаҭраа, рамаданраа, аха иабаҟоу, иара данааԥшлак, дара ӷәата-бӷата адәы ишықәу ибоит, иажәагьы хиркәшоит иумор бызшәала


Хыла-гәыла еилаҵаны ддәылҟьоит акаҳуа жәырҭа, иҽы абӷаҿы даннеи, деиҵахомза, ддәықәлеит Гәмысҭаҟа.


Аҵыхәтәан Леон Ҳазар дырҩегьых аԥсҳа игәиҽаниҵоит, иудыруаз, – иҳәоит уи, сара абра сыҟанаҵ уажәааигәа Себастополис узладырԥшыз аџьамыӷәагьы налаҵаны уаазықәшәо ахынҭа-ҩынҭарақәа зегьы рацәак ишуадаҩым, санықәҵлак ашьҭахь, Анцәа иумҳәан аха, узықәшәараны уҟоу раасҭа.


Уи ашьҭахь, иҟалап, сааҭкгьы цқьа имцацызҭгьы, зегь раԥ хьа Даҭикәа дцәырҳаны, ашырҳәа ииарҭа даалатәеит


Аты аҵар анасуа аиԥш, ахәыҷқәа ицрасуа ианалагалак, иакәым џьара акы рзиур ҳәа ишәаны, абыргцәа рыҵаҟьон.